
E Encuesta Nacional di Salud 2023, publica pa Departamento 
di Salud Publico (DVG) ta revela un crisis di salud preo- 
cupante na Aruba, cu 79% di e poblacion clasifica como 
sobrepeso y 95% na riesgo di desaroya malesanan no trans- 
misibel (NCD). Alarmantemente, 38% di e individuonan aki 
ta wordo considera di ta den riesgo halto. A pesar di adver- 
tencianan anterior di AWEMainta tocante e severidad di e 
situacion aki, poco a wordo haci pa atende e problemanan di 
salud critico aki. 


Si e tendencia aki continua sin control, e repercusionnan p’e 
sistema di cuido di salud di Aruba lo ta severo. E Seguro Medico 
General (AZV) por enfrenta presion financiero insostenibel 
den e proximo dies añanan, potencialmente hibando na su 
colapso. E tension financiero por rekeri aumento di impuesto 
pa mantene servicionan di cuido di salud basico, poniendo 
un peso adicional riba e poblacion. 


E prevalencia halto di sobrepeso y obesidad na Aruba ta 
un contribuyente mayor n’e aumento di NCDnan manera 
diabetes, malesanan cardiovascular, y presion halto. E condi- 
cionnan aki no solamente ta disminui calidad di bida pero 
tambe ta conduci na aumento di gastonan di cuido di salud. 
Cu AZV caba bou di tension significante, e aumento continuo 
di NCDnan por resulta den un scenario caminda e sistema 
di cuido di salud no ta viabel mas, lagando hopi hende sin 
acceso na cuido medico necesario. 


A pesar di e gravedad di e situacion, tabatin un falta notabel 
di maneho preventivo di parti di gobiernonan anterior. 
Esfuersonan a enfoca principalmente riba medidanan cura- 
tivo, cual, mientras esencial, no ta atende e causanan prin- 
cipal di e crisis di salud. Strategianan preventivo ta crucial 
pa reduci e incidencia di NCDnan y alivia e peso a largo plaso 
riba e sistema di cuido di salud. A pesar di cu recientemente 
a cuminsa implementa diferente plan nacional cu e meta di 
prevencion, e rapport ta duna impresion cu nos ta yegando e 
punto cu casi por papia di hiba awa pa lama. Pueblo mester 
bira mas consciente di e efecto dañino di consumo di alimen- 
tonan procesa manera refresco, fastfood etc. 


Gobierno tambe mester tuma responsabilidad p’e crisis di 
salud actual y demostra un compromiso pa mehora salud 
publico a traves di maneho preventivo efectivo. E falta di 
accion te awor ta inaceptabel, y pasonan inmediato ta nece- 
sario pa sigura un futuro mas saludabel pa Aruba. E crisis di 
salud na Aruba ta na un punto critico. 


Sin medidanan preventivo urgente, e isla ta enfrenta un 
futuro caminda cuido di salud ta impagabel y inaccesibel 


pa hopi. Gobierno mester actua awor pa implementa strate- 
gianan di salud publico efectivo, protehando asina e salud 
di su ciudadanonan y e sostenibilidad di su sistema di cuido 
di salud. E tempo pa accion ta awor; e costo di inaccion ta 
simplemente demasiado halto. 


Door di enfoca riba medidanan preventivo y conscientisa 
tocante e importancia di biba saludabel, Aruba por cambia e 
rumbo di su crisis di salud y sigura un futuro sostenibel pa su 
sistema di cuido di salud. E necesidad pa accion inmediato 
ta cla. Implementando strategianan preventivo comprensivo 
t’e unico manera pa alivia e peso riba AZV y mehora e salud 
general di e poblacion Arubano. 


Alarma pa crisis di salud na Aruba 


PORFIN autoridadnan policial a logra pone man riba e recidi- 
vista di inicial P kende den lapso di algun dia, a bula drenta 
den cura di un cas na Washington pa horta. Su suerte a cambia 
diamars marduga ora cu un testigo a mira e tipo aki ta bula 
den cura di un cas y mesora a dicidi avisa central di polis riba 
e caso aki. 


A dirigi un patruya pa e sitio y na momento cu nan a drenta e 
caya conoci como Nelson Florencio Sprok, nan a tuma nota di 
e recidivista di inicial P. aki kende ta un bon conoci di polisnan. 
A bay mesora den su direccion y a bay over na controla tur 
loke e tabatin den su poder y a bin haya un slof di marca Reef, 
cu ta algo costoso pero segun P. y tabata hibando esaki pa un 
amigo pa e bende esakinan. 


Polisnan a confisca e slofnan y mesora a bay over na detene e 
homber aki como sospechoso di ladronicia y despues e patruya 
a bay na un cas na Washington caminda a mira e sospechoso 
bula e cura. Ora cu a mustra ocupantenan di e cas e slofnan, 
nan e reconoce esakinan cu ta di un cabayero bibando na e 
cas pero na mes momento nan a informa polisnan cu ta di 
cinco ocasion cu P. a drenta den e cura di cas pa horta ya cu 
nan tin esaki graba riba camara di siguridad caminda entre 
otro el a yega di bay cu boternan di cerbes. 


Riba mesun dia cu el a horta e slofnan, e recidivista aki a 


drenta e propiedad na tres ocasion mustrando cu el a perde 
gevoel di su actonan pero tur informacion a ser duna na auto- 
ridadnan policial cu a transporta e sospechoso pa warda di 
polis. 


Recidivista a drenta 


mesun cas 5 biaha pa horta 

DEN e caso hudicial conoci como caso ‘Flamingo’, e defensa 
a pidi pa interoga mas cu 30 testigo, pasobra den nan 
opinion, cierto declaracion y investigacionnan simplemente 
no tabata cuadra cu berdad. E peticion aki a wordo otorga, y 
hasta un ex-minister a wordo invita pa wordo scucha. 


Sinembargo, pa un di e testigonan aki, un agente Hulandes 
Europeo, Ministerio Publico (OM) a pidi y a haya otorga, e 
peticion pa mantene su identidad anonimo. Aunke esaki 
no ta un acto ilegal, sigur e ta lanta preguntanan tocante 
e pakico e excepcion aki ta wordo haci y pakico unicamente 
pa e Hulandes Europeo y no pa otronan di Landsrecherche 
Aruba. 


Defensa ta di opinion cu lo tin hopi indicacion cu por papia 
di persecucion politico. Lo tabatin hopi reunion clandestino 
unda testigonan tabata wordo obliga pa declara contra cierto 
politiconan of unda inmunidad a wordo uza pa convence e 


testigonan aki pa coopera 
y confirma un narativa 
predetermina. Loke ta bira 
sospechoso ta ora e iden- 
tidad di e agente aki ta 
keda scondi. Nos lo no sa 
nunca ken e agente aki ta, 
y e defensa no por veri- 
fica su accion y of declara- 
cionnan, loke ta parce hopi 
conveniente. 


Mirando cu informacion di hopi funcionario den otro casonan 
ta wordo haci publico, pakico nos no por ta transparente 
y haci mescos pa e agente aki? Kico ta wordo scondi? Ta 
importante pa nos mantene transparencia y honestidad den 
un sistema hudicial, specialmente ora por tin indicacion di 
posibel manipulacion y agendanan scondi. 


E anonimidad di agente 1526 ta pone un sombra riba e 
proceso di husticia y ta lanta preguntanan serio tocante e 
motibo real tras di e decision aki. 


E persistencia den accidentenan envolviendo ‘vehiculo all- 
terrain’ (ATV) na Aruba ta keda un preocupacion significante. 
Mientras cu e cantidad di incidentenan ta parce di ta escala, 
tin un yamada creciente pa regulacionnan mas estricto, of 
hasta un prohibicion total di ATVnan, cu por impacta e indu- 
stria severamente. Ta crucial pa negoshinan di huurmento di 
ATV tuma medidanan proactivo pa sigura siguridad, no sola- 
mente pa proteha nan clientenan pero tambe pa preserva e 
viabilidad di nan operacion. 


Den añanan reciente, e popularidad di huurmento di ATV 
entre turistanan a subi. Sinembargo, esaki a wordo acom- 
paña pa un aumento preocupante den accidente y lesi- 
onnan. Segun informacion cu AWEMainta a ricibi for di e 
sector medico, e lesionnan sufri di accidentenan di ATV ta 
suficientemente severo pa hustifica discusionnan riba aboli 
e industria completamente. E ponencia aki ta destaca e 
necesidad urgente pa e industria atende preocupacion di 
siguridad inmediatamente. 


Warda riba intervencion di gobierno no ta un opcion viabel. 
Historicamente, cambionan regulatorio hopi biaha ta bin 
despues cu daño significante a wordo haci, y leynan of 
prohibicion nobo por cera of restringi negoshinan di huur- 


mento di ATV severamente. Door di implementa protocol di 
siguridad awor, e industria por demostra un compromiso na 
siguridad di cliente, potencialmente evitando regulacionnan 
severo. Ademas, cada accidente ta mancha e reputacion di 
huurmento di ATV y ta trece e industria un paso mas cerca 
di reglanan of prohibicion mas estricto. 


Proteha e medio ambiente ta un otro aspecto critico. 
Coremento di ATV iresponsabel, incluyendo coremento 
riba camindanan prohibi of participa den ‘stunt’, no sola- 
mente ta pone bida na peliger pero tambe ta causa daño 
ambiental significante. E industria di huurmento di ATV na 
Aruba mester tuma e advertencianan aki na serio. Door di 
implementa proactivamente e medidanan di siguridad aki, 
negoshinan por proteha nan clientenan, preserva e medio 
ambiente, y salvaguardia nan bida. 


Cada negoshi di huurmento di ATV na Aruba mester inten- 
sifica pa mehora protocolnan di siguridad, educa nan clien- 
tenan, y enforsa guia di coremento estricto. Haciendo esaki, 
nan por yuda preveni accidente, reduci lesion, y evita e 
imposicion di regulacionnan restrictivo cu por menasa e 
futuro di e industria. 


Un cuestionario sin contesta 


E privilegio di agente 1526 


Mirando e cantidad di incidentenan cu ATV na Aruba: 


Mester implementa protocolnan di siguridad 

UN conferencia di prensa ayera mainta tempran di Gobierno, 
riba su mes a mustra hopi “sospechoso” y el a bira ainda mas 
“curioso” ora cu a bin resulta cu Prome Minister Evelyn Wever 
Croes, a dicidi di bin dilanti y bin “defende” Ministerio Publico 
den su maneho. 
Sin duda un desaroyo sumamente interesante ya cu normal- 
mente Prome Minister ta tene conferencia di prensa dialuna 
mainta pero analisando e ultimo desaroyo nan, a pone cu e 
lider di MEP a bin atende un asunto rapidamente prome cu 
e bira un asunto sumamente “fastioso” pa su persona tanto 
como mandatario y como politico. 


Pa un motibo of otro, e prome mandatario a haya cu tabata 
necesario pa atende c’un peticion entrega pa lider di partido 
MAS, Marisol Tromp y lider di partido Accion21, Miguel 
Mansur, pa Presidente di Parlamento yama su persona pa un 
reunion publico pa atende cartanan cu a bin den publicidad, 
caminda ta confirma “metemento” di gobierno den asuntonan 
di Ministerio Publico. 


E solo hecho cu Premier Wever Croes tabata bon na altura cu e 
reunion aki por wordo yama te despues di reces di Parlamento 
cu lo termina dia 16 di Augustus ta mustra riba e necesidad di 
su persona pa trata di hustifica e ultimo desaroyonan caminda 


departamentonan di gobierno lo a manda carta pa Ministerio 
Publico relaciona cu casonan bou di investigacion. 


E cartanan aki no a expone ningun detaye insolito ya cu ta 
for di algun tempo caba, e concepto general den comunidad, 
tabata cu tin metemento di politica den e sistema hudicial, 
principalmente den maneho di Ministerio Publico. 


Ta mas cu claro cu den e concepto aki, e esfuerso haci pa Prome 
Minister ayera mainta, na luga di trata di “defende” integridad 
di Ministerio Publico, mas tanto el a confirma e relacion special 
aki entre Gabinete Wever Croes II cu e departamento aki. 


E ta duna e impresion cu hasta riba e conferencia di prensa aki 
yama pa gobierno, lo tabatin deliberacion cu lo a tuma luga 
pa mira kende of con lo atende cu e asunto aki, di e peticion 
presenta pa yama Minister Presidente pa un reunion publico 
pa duna claridad riba e asunto. 
Na mes momento a resalta e hecho cu Prome Minister a insisti 
pa cuestiona seriedad di tanto e lider di MAS y e lider di Accion 
21 mustrando c’un di nan lo no ta na Aruba mientras cu e otro, 
den e caso aki Marisol Tromp, nunca lo ta presente den sala di 
Parlamento ora di reunion. 
Argumentonan fofo ya cu tur fraccion of miembronan di 
Parlamento, tin derecho di solicita un reunion riba un tema cu 
nan ta haya cu ta necesario pa wordo atende y clarifica den un 
reunion publico y e conferencia di ayera mainta a mustra mas 
tanto cu ta trata di disminui e tema di e reunion. 


Durante un reunion historico den Eilandsraad di Aruba den 
pasado, caminda Watty Vos den felis memoria a kibra cu 
partido MEP, tabata un observacion haci pa Guillermo Trinidad 
tambe den feliz memoria, representando fraccion di PPA, a 
haci e siguiente declaracion durante di su disertacion: “Señor 
Presidente na momento cu cabaron sali for di e lodo y bisa cu e 
lodo ta hole stinki, ker’e.” 


Ayera mainta Prome Minister a dicidi di haci su maximo 
esfuerso pa bagatelisa e cartanan cu a keda publica e siman 
aki relaciona cu metemento di gobierno den asuntonan di 
Ministerio Publico pero na luga di alivia e situacion, el a crea 
ainda mas duda den henter e relacion cu no mester tin entre e 
dos podernan aki. 


A N A L I S I S 


Determinacion di Prome Minister pa 


defende Ministerio Publico no a resulta 

AYERA Corte Superior a tuma su decision 
relaciona cu e caso di beach cu Embassy 
Suites kier a desaroya pero a haya hopi resis- 
tencia di Minister di Naturalesa, Ursell Arends 
den loke tabata un confrontacion directo cu 
su propio Prome Minister Evelyn Wever Croes. 


Desaroyadonan di e proyecto aki a haya 
permiso di Minister di Infrastructura Wever 
Croes pa por crea un beach pa turistanan cu 
ta keda den e hotel y hasta a inverti un bon 
suma di placa den construccion di un tipo di 
tunnel caminda turistanan no mester crusa 
boulevard pa yega na e beach. 


Minister Arends hunto cu Presidente di Aruba 
Birdlife Conservation, Gregg Peterson kende 
ta consehero di e mandatario di RAIZ, a opone 
formalmente contra e intencion di e hotel pa 
crea su propio beach, argumentando cu tin 
cu conserva naturalesa na e sitio aki mientras 
cu tabata bisto cu esaki no tabata e caso. 


Dado momento Minister Arends practica- 
mente a marca historia den politica di e pais, 
ora cu el a entrega keho na Ministerio Publico 
contra di e mandatario cu a otorga e permiso 
aki na e hotel pero a dicidi di retira e demanda 
ora cu a bin resulta cu ta Prome Minister 
Wever Croes ta esun cu a duna e permiso aki. 


Despues di a retira e demanda contra su 
propio colega Minister, sr Arends a inicia un 
proceso legal haciendo uzo di e plataforma di 
ABC pa cuminsa e caso den Corte y caminda 
den prome instante, a duna e plataforma 
rason loke a pone cu e inversionistanan a 
dicidi di sigui pa Corte Superior. 


Un caso cu a mustra bon cla e falta di exper- 
encia como politico pero tambe como gober- 
nante di Minister Arends y awor un biaha mas 
Hof ta confirma esaki y e hotel por sigui cu su 
proyecto pa transforma e sitio den un beach 
placentero pa tur hende, tanto local- como 


Corte Superior a duna Embassy 
Suites rason pa su pida beach 


bishitantenan. 


Decision di Corte Superior ta yega practicamente un siman despues cu 
Prome Minister Wever Croes riba su pagina di facebook, a cuestiona 
formalmente e decision di Minister Ursell Arends pa cera e dump na 
Parkietenbos, loke a bin causa awor un crisis grandi caminda hopi hende 
a tira sushi den mondi of sitionan aleha pa no hiba esaki dump pa cual nan 
tin cu paga tambe. 


Loke a hala atencion di e caso di Embassy Suites tabata e hecho cu Minister 
Arends a mustra un posicion cu hopi determinacion pa proteha naturalesa 
di e isla pero algun shen meter pazuid di e beach aki, e mesun gobierno di 
Minister Arends no a solucion e situacion di e planta di purificacion di awa 
di riool cu ta bay pa lama cu tur consecuencia serio cu e tin pa salud di 
hende y efectonan devastador pa bida marino na e sitio. 


Te cu ayera nochi ainda Minister Arends y tampoco Aruba Birdlife 
Conservation no a duna reaccion riba e decision di Hof cu tabata defini- 
tivo tambe. 


6 
Diahuebs, 1 Augustus 2024 
LOCAL 
AWEMainta 


NUTRICION adecuado ta funda- 
mental pa e crecemento, desaroyo, 
y bienestar general di muchanan. 
E Metanan di Desaroyo Sostenibel 
(SDGs), particularmente Meta 2: Cero 
Hamber, ta subraya un compromiso 
global pa caba cu tur forma di malnu- 
tricion pa 2030. 


Esaki ta inclui atende cu retraso 
di crecemento y emaciacion den 
muchanan bou di cinco aña di edad, 
sigurando cu cada mucha ta ricibi e 
nutricion cu nan mester pa prospera. 
Nutricion adecuado durante infancia 
ta crucial pa crecemento fisico, desa- 
royo cognitivo, funcion di sistema 
immunologico, y salud a largo plaso, 
reduciendo e riesgo di enfermedadnan 
cronico den edad adulto. 


A pesar di esfuersonan global y e 
reconocimento di e importancia di 
nutricion infantil, e realidad riba 
tereno den algun area, incluyendo 
Aruba, ta alarmante. Un edicion ante- 
rior di AWEMainta a destaca infor- 
macion numeroso di muchanan cu ta 
atende scol sin a come un desayuno 
adecuado. E situacion aki ta subraya e 
necesidad urgente pa accion y sosten 
pa sigura cu cada mucha tin acceso na 
cuminda nutritivo. Hopi mucha ta bin 
scol cu hamber, impactando significan- 
temente nan habilidad pa concentra y 
siña efectivamente. E dependencia aki 
riba sosten externo, manera funda- 
cionnan caritativo of docentenan cu 
ta provee cuminda, ta revela e acceso 
inconsistente na nutricion adecuado 
pa e muchanan aki. 


E cuadro di SDG ta enfatisa e neces- 
idad pa caba cu malnutricion infantil 
y sigura cu tur mucha tin acceso na 
cuminda adecua y nutritivo. Atendiendo 
e problema aki ta rekeri un enfoke 
multifacetico. Prome y principal, inter- 


vencion di gobierno ta crucial. Politica 
y programanan fuerte pa sigura sigur- 
idad alimenticio pa muchanan, incluy- 
endo programa di cuminda na scol cu ta 
provee cuminda nutritivo na tur studi- 
ante, ta esencial. E programa aki por 
yuda crea un fuente stabiel y consis- 
tente di nutricion, sigurando cu ningun 
mucha tin cu bay scol cu hamber. 


Sosten di comunidad ta igualmente 
importante den atende cu malnutri- 
cion infantil. Aumento den sosten pa 
fundacion y organisacionnan local cu 
ta provee asistencia alimenticio por 
sigura cu nan tin e recurso pa cumpli cu 
e necesidadnan di tur mucha. Ademas, 
programa pa educa mayor y comuni- 
dadnan tocante e importancia di nutri- 
cion y con pa provee dieta balansa cu 
recursonan disponibel ta vital. E educa- 
cion aki por empodera famianan pa 
haci escogencia di cuminda mas salu- 


dabel y mehora e status nutricional 
general di muchanan. 


Finalmente, implementa solucionnan 
sostenibel ta necesario pa sigura 
siguridad alimenticio a largo plaso. 
Practicanan di agricultura sostenibel y 
sistemanan di produccion di cuminda 
por crea un suministro stabiel di 
cuminda nutritivo. Cada mucha tin e 
derecho na nutricion adecuado, y ta un 
responsabilidad colectivo pa sigura cu 
e derecho aki ta wordo cumpli. 


E situacion na Aruba, manera raporta 
pa AWEMainta, ta destaca un area 
critico di necesidad cu ta rekeri accion 
inmediato y sosteni. Door di traha 
hunto, gobierno, comunidad, y organ- 
isacionnan por crea un futuro caminda 
ningun mucha ta bay scol cu hamber, y 
cada mucha tin e oportunidad pa logra 
nan potencial completo. 


Prome cu pronkia cu SDG: 


Garantisa nutricion adecuado pa cada mucha 

DIARANSON mainta durante conferencia di prensa 
Minister Maduro di Finansa a anuncia cu e Reparatietoeslag 
pa Pensionado ta subi cu 30 florin y ta bira 200 florin desde 
augustus 2024. 


E mandatario a splica cu durante e Cambio di Presupuesto 
2024 a indica cu Gobierno lo pone suma disponibel p’asina 
por subi e Reparatietoeslag di Pensionado y Trahadonan, 
pero a keda pendiente pa haci e calculonan necesario pa 
stipula con hopi por subi e ayudo aki cu Gobierno ta brinda 
na pensionadonan cu ta ricibi AOV y AWW y tambe na traha- 
donan cu ta gana un salario mas abou cu 2500 florin pa 
luna. 


Pa locual ta trata e pensionadonan, Minister Maduro a 
informa cu tin un aumento di 30 florin riba e 170 florin 
di Reparatietoeslag desde augustus 2024. Esaki kiermen 
cu tur pensionado di SVB lo cobra e suma di 200 florin na 
Reparatietoeslag ora e pago di pensioen pasa riba dia 31 di 
juli 2024. Segun SVB a informa, un total di 19.548 pensio- 
nado di AOV y 1.336 pensionado di AWW ta cobra e 200 
florin. 


Minister Maduro a indica cu e Reparatietoeslag pa traha- 
donan cu ta gana menos cu 2500 florin pa luna ta subi cu 50 
florin y ta bira 175 florin desde augustus 2024. Pa cu esaki 
e mandatario a informa cu den e dianan nos dilanti e tabel 
di Departamento di Impuesto lo keda publica pa oficialisa e 
subida aki. 


Minister Maduro di Finansa a anuncia cu: 


Reparatietoeslag pa pensionadonan ta bira 200 florin pa luna 

MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 

NOS ta acercando e temporada mas calor di e aña, cu ta consisti di e 
lunanan di augustus, september y october. Durante e periodo aki, nos lo 
experencia e temperatura mas halto cu normal combina cu e porcentahe 
halto di humedad y biento menos intenso di lo normal, loke por provoca 
un sensacion di malestar general. 


E temperatura maximo den e proximo lunanan ta varia entre 34°C (93°F) 
y 36°C (97°F), cu porcentahe di humedad di 85% y 90% of mas. E combi- 
nacion aki lo contribui na un indice di calor (temperatura aparente) cu lo 
ta rond entre 43°C (109°F) y 46°C (115°F) cada dia. 
Fuera di esey, e temperatura halto y e humedad no lo disminui significa- 
tivamente durante anochi, cu temperatura minimo entre 28°C (82°F) y 
29°C (84°F). Esaki lo aumenta e riesgo p’e personanan cu no por haya un 
luga adecuado pa refresca. 


Aviso di calor excesivo 


Prepara p’e lunanan mas calor di e aña 


E calor excesivo ta e asesino number un rela- 
ciona cu e clima. Ta crucial pa ta prepara p’e 
peligernan cu e calor extremo aki por causa. 
Mucha chikito, adulto mayor y esunnan cu 
problema di curason t’esunnan mas vulner- 
abel. Ta recomenda limita e actividadnan den 
aire liber den e prome oranan di mainta of 
despues di bahada di solo. Si bo tin acceso na 
airco, uz’e. Si bo no tin, habri e bentananan pa 
permiti circulacion di aire. 
Medida di precaucion 
Un aviso di calor excesivo ta nifica cu ta 
spera un periodo di temperatura extremada- 
mente halto. E combinacion di temperatura 
halto y humedad por crea un situacion pelig- 
roso caminda cu por presenta malesa door di 
exposicion prolonga na calor. 


Recomendacion 
Hidratacion: Bebe hopi likido 
Airco: Keda den camber cu airco 
Evita solo: Mantene bo mes aleha na exposi- 
cion directo na solo 
Paña adecua: Uza ropa light y di colo cla, 
preferiblemente blanco. 


Pa bo ta prepara y tuma e medidanan preven- 
tivo, por marca e diferencia durante e lunanan 
aki di calor extremo. Mantene bo mes sigur y 
cuida esunnan mas vulnerabel. 

DESPUES di 2 termino como miembro den 
Colegio di Supervision Financiero pa Aruba 
(CAft), mr. dr. Hellen van der Wal no por wordo 
reeligi mas y na su luga ta bin drs. Marion 
Agunbero entrante diahuebs 1 di augustus 
2024. 


Señora Van der Wal tin un historia amplio den 
e aparato gubernamental di Aruba entre otro 
den nos cuerpo policial. Desde 2004 señora 
Van der Wal ta traha y ta Secretaria di Raad 
van Advies. Su conocemento amplio di e situ- 
acion financiero y procesonan di presupuesto 
di Aruba, y a contribui grandemente na CAFT. 
Socialmente, Señora Van der Wal tawata hopi 
activo tambe den nos comunidad. Entre otro e 
tawata co-fundado di Telefon pa Hubentud y a 
sirbi como presidente y miembro pa hopi aña. 
Y desde 1 di augustus 2018 como miembro di 
CAft. 


Conseho di ministernan di Reino a aproba riba 
dia 21 di juni 2024 e proposicion di Aruba pa 
nombra señor drs. Marion Agunbero como 
miembro di Aruba den e Colegio di supervi- 
sion financiero pa Aruba (CAft) entrante 1 di 
augustus 2024. Señor Agunbero tin experi- 
encia amplio den e sector financiero y a ocupa 
diferente funcionnan na entre otro Banco 
Central, entre otro como manager seccion 
di supervision y tambe na Departamento di 
Finansa, caminda e tabata director. 


E tabata director ehecutivo di e fondo di 
pension den e sector di turismo di Aruba y 
a ocupa diferente posicionnan na Caribbean 
Mercantile Bank N.V., entre otro como assis- 
tent managing director retail products. 
Actualmente e ta miembro di e Conseho di 
Comisario di Caribbean Mercantile Bank N.V. 
y miembro di e Conseho Consultativo di Aruba 
unda e lo tuma su retiro pa asumi e cargo nobo 
como miembro di CAft. 


Prome Minister, den nomber di Gobierno di 
Aruba, ta gradici sra. Van der Wal pa tur e 
trabou cu el a desplega den CAft den nomber 
di pais Aruba, y ta desea sr. Agunbero hopi 
exito. 


Prome Minister ta gradici dr. Hellen van der Wal pa su trabounan como miembro di CAft 
Exito na drs. Marion Agunbero como miembro di Aruba den CAft 

BANCO Central di Aruba (BCA) a publica e di diesdos edicion di su 
FINANCIAL SECTOR SUPERVISION REPORT (e asina yama “FSSR”) 
anual. 


E Financial Sector Supervision Report di 2023 ta ofrece un bista detaya 
riba e implementacion di e ordenansa nacional di supervision asigna na 
BCA cu ta regula e sector financiero y e cambionan riba tereno di regu- 
lacion y supervision, como tambe un bista general di e desaroyonan 
principal den e sector financiero di Aruba. 


Segun e datonan di 2023, e sectornan bou supervision a keda suma- 
mente solido y rendabel. Ademas, a logra progreso significante den 
fortifica e resiliencia di e sector financiero y amplia e marco legal di 
supervision y regulacion riba e terenonan di pago, conducta di mercado 
y inclusion financiero. 


Perspectiva economico 
BCA ta di opinion cu e perspectiva economico pa Aruba ta keda fabo- 
rabel, primordialmente door di desaroyonan vigoroso den e sector 
di turismo. E indicadornan macro-economico y monetario fuerte ta 
demostra Aruba su resiliencia na shocknan externo manera e pandemia 
di COVID-19. Alabes, e desaroyonan economico positivo ta refleha den 
e tasanan prudencial robusto di e sector financiero. E buffernan finan- 
ciero amplio cu banconan y otro institucionnan bou supervision mester 
mantene a demostra di ta sumamente instrumental den mantene e 
sector financiero sigur y solido. Sinembargo, no mester tuma stabi- 
lidad financiero como di mes, specialmente den e contexto di merca- 
donan financiero cu ta mas volatil y riesgonan emergente cu ta inclui 
crimen cibernetico, cambionan climatico y e avancenan rapido den 
tecnologia digital. Mientras cu e tecnologia digital ta bin cu oportuni- 
dadnan, semper mester considera riesgonan potencial y maneha cu 
hopi cautela. 


Reforsando e resiliencia di e sector financiero 
Durante añanan, Aruba su sector financiero a demostra di ta suma- 
mente resiliente na shocknan externo, incluyendo e pandemia di 
COVID-19, manera refleha den su rendimento fuerte. Normanan inter- 
nacional y riesgonan asocia na un economia basa principalmente 
riba un pilar, como tambe e lesnan siña di e recien turbulencia den 
e mercado bancario di Merca y Suisa, a pone cu BCA a sigui fortifica 
e regimen prudencial cu ta goberna e sectornan bancario, di seguro 
di bida y fondonan di pensioen. E decision di BCA pa subi e rekisito 
minimo di solvencia of tasa di cobertura di e institucionnan aki lo forti- 
fica e resilencia di e sectornan aki contra shocknan externo. 


Amplia y reforsa e marco legislativo 
Progreso significante a tuma luga den diseña e areglo di garantia 
riba depositonan (e asina yama “deposit insurance scheme” (DIS)). 
Tambe, a establece un marco legislativo pa otorga licencia y supervisa 
proveedornan di servicio di pago y proveedornan di sistema di pago. 
Ademas, cu e bista pa fomenta inclusion financiero, BCA a entrega un 
proposicion legislativo na Minister di Asunto Economico, pa introduci 
e derecho legal pa tin un cuenta bancario basico bou di cierto condi- 
cionnan. E proposicion aki tin como meta pa mehora e accesibilidad 
na productonan bancario basico, manera un cuenta coriente pa por 
haci pagonan domestico, cu ta esencial den e participacion di e indi- 


viduo den un economia cu mas y mas ta sigui digitalisa. Ademas, e 
Ordenansa Nacional di Credito na Consumidor nobo lo proteha miho e 
consumidor cu ta cera un contracto di prestamo c’un banco of un otro 
proveedor di credito na consumidor door di, entre otro, determina un 
maximo n’e tasa di interes riba prestamo di consumidor, preveni debe 
exceso y establece reglanan cu ta fomenta transparencia den e area di 
tarifa y otro gastonan envolvi den e prestamo. 


Di cuatro tanda di CFATF su rapport di e evaluacion mutuo di Aruba 
E di cuatro tanda di CFATF su rapport di e evaluacion mutuo (e asina 
yama “Mutual Evaluation Report” (MER)) di Aruba a accentua Aruba 
su exito den establece un marco di AML/CFT efectivo y e efectividad 
di BCA su manera di traha basa riba riesgo (e asina yama “risk-based 
approach”). Sinembargo, mehoracionnan adicional ta necesario pa 
por cumpli completamente cu e recomendacionnan di FATF pa preveni 
y combati labamento di placa, financiamento di terorismo y di prolif- 
eracion di armanan di destruccion masivo. Den bista di esaki, BCA a 
prepara un plan di accion p’asina implementa efectivamente e reco- 
mendacionnan di CFATF-MER cu ta cay bou di su dominio. E ehecucion 
di e plan aki a cuminsa na 2023 y ta den ehecucion. 


Mehorando e supervision di siguridad cibernetico 
E sector financiero ta enfrenta un aumento den e riesgonan di sigur- 
idad cibernetico cual ta demostra den e subida den e cantidad di atak- 
enan cibernetico mundialmente. Teniendo cuenta cu esaki, BCA lo sigui 
intensifica su supervision riba e cumplimento cu e marconan di siguridad 
cibernetico estableci n’e institucionnan financiero. Operacionnan cu ta 
sigur y confiabel ta rekeri tambe e implementacion di maneho-, proce- 
dura- y medidanan relata na siguridad di Informacion di Tecnologia 
(IT) n’e institucionnan financiero bou supervision. BCA su documen- 
tonan di maneho relata na tecnologia ta forma e parametro pa acesora 
e cumplimento cu e marco di siguridad di IT n’e institucionnan aki. 
Ademas, como tambe den consideracion cu e revision di e principi- 
onan basico pa un supervision bancario efectivo emiti door di Basel 
Committee on Banking Supervision na april 2024, BCA tin planea pa 
duna mas guia pa sigura un maneho solido di e riesgonan operacional 
n’e institucionnan financiero bou supervision den e siguiente añanan. 


Riesgo climatico 
BCA ta indica cu e cambionan climatico ta un preocupacion creciente pa 
Aruba, specialmente relaciona cu e subida di nivel di lama y e impacto 
negativo cu esaki por tin riba Aruba su economia y, cu ne, e sector 
financiero. BCA ta reconoce e necesidad pa emiti recomendacionnan di 
maneho y notanan di guia den e siguiente añanan pa promove consci- 
entisacion di e riesgo emergente aki cu e institucionnan financiero bou 
supervision tambe ta expone na dje. 


Pa conclui, BCA ta mantene firme su compromiso pa sigui fomenta un 
sector financiero solido y di bon reputacion door di aplica un acerca- 
mento cu vision pa futuro. A lo largo, semper ta miho pa preveni cu 
lamenta. Un sector financiero sano y solido ta vital pa mantene stabi- 
lidad financiero na nos isla, cu ta un condicion esencial pa crecemento 
economico sostenibel. 


E FINANCIAL SECTOR SUPERVISION REPORT 2023 ta disponibel for di 
awe riba e website di BCA www.cbaruba.org. 


Sector financiero di Aruba a keda 


sumamente solido y rendabel den 2023 

CONFORMe e tarea di e Comite di Maneho Monetario (CMM) pa 
evalua, determina y duna transparencia riba e accionnan di maneho 
monetario di Banco Central di Aruba (BCA), BCA ta comunica lo 
siguiente. Durante e reunion di 13 di juni 2024, CMM a dicidi pa 
reduci e tasa di e reserva obligatorio di 20,5 porciento na 19,5 
porciento entrante 1 di juli 2024. 


Di e manera aki, e banconan comercial mester tene un balansa 
minimo na BCA cu ta igual na 19,5 porciento di e depositonan riba 
termino cortico di nan clientenan. E decision pa baha e tasa di 
reserva obligatorio tabata basa primordialmente riba e reservanan 
adecua segun e puntonan di referencia cu BCA ta monitor. Ademas, 
inflacion tabata modera, y e tasa di crecemento di credito (excluy- 
endo incidental) tabata relativamente abou. 


E CMM a considera e siguiente informacion y analisis den su delib- 
eracion. 


Reservanan oficial y internacional a crece te cu 17 di mei, 2024 
E reservanan oficial (incluyendo cambio den reevaluacion di oro y 
divisa) a expande cu Afl. 268,6 miyon si compara 17 di mei 2024 cu 29 
di december 2023. E reservanan di divisa na e banconan comercial a 
subi cu Afl. 7,6 miyon durante e mesun periodo. Consecuentemente, 
e reservanan internacional (incluyendo cambio den reevaluacion di 
oro y divisa), cu ta consisti di e reservanan oficial di BCA y e reser- 
vanan di divisa na e banconan comercial, a aumenta cu Afl. 276,2 
miyon. Tumando e crecemento ya menciona na cuenta, e reser- 
vanan oficial y internacional a suma Afl. 2.914,3 miyon y Afl. 3.338.3 
miyon, respectivamente riba 17 di mei 2024 (Grafico 1). 


Sostene un nivel adecua di reservanan ta esencial pa mantene e 
tasa di cambio fiho entre e florin Arubano y e dollar Mericano. Den e 
cuadro aki, reservanan oficial a registra 16,0 porciento riba e nivel 
minimo adecua segun e metrico ARA di FMI (Tabel 1). Ademas riba 


17 di mei 2024, e reservanan internacional a cubri 6,9 luna di pago 
riba e cuenta coriente. Teniendo cuenta cu esaki, reservanan inter- 
nacional a keda ampliamente riba e rekisito minimo di tres luna. 
E pagonan riba e cuenta coriente di e balansa di pago ta consisti, 
entre otro, di pagonan pa importacion, pagonan di interes na inver- 
sionistanan stranhero y transferencianan pa exterior manera placa 
manda afo door di trahadonan stranhero. 
Inflacion midi na april 2024 contra april 2023 a alcansa 2,2 
porciento 
Inflacion, midi na final di luna contra e mesun luna di e aña anterior, 
a yega 2,2 porciento na april 2024, subiendo for di 1,9 porciento na 
maart 2024. 
E contribuyentenan principal na e inflacion, midi na april 2024 contra 
e mesun luna di e aña anterior, tabata comunicacion (contribuy- 
endo cu +1,5 punto di porcentahe), cuminda y bebida no alcoholico 
(contribuyendo cu +0,3 punto di porcentahe), vivienda (contribuy- 
endo cu +0,3 punto di porcentahe), y diferente producto y servicio 
(contribuyendo cu +0,3 punto di porcentahe). Di otro banda, 
prijsnan mas abou pa transporte (contribuyendo cu -0.5 punto di 
porcentahe), mobilario (contribuyendo cu -0,3 punto di porcen- 
tahe) y paña y sapato (contribuyendo cu -0,1 punto di porcentahe) 
a parcialmente mitiga e inflacion den april 2024. 


E inflacion midi riba promedio di 12 luna a yega 1,9 porciento na 
april 2024; un caida compara cu 2,1 porciento na maart 2024. E 
presion inflacionario na april 2024 tabata mas tanto debi na comu- 
nicacion (contribuyendo cu +0,9 punto di porcentahe), vivienda 
(contribuyendo cu +0,8 punto di porcentahe) y cuminda y bebida 
no alcoholico (contribuyendo cu +0,4 punto di porcentahe). 


Mientrastanto, na april 2024, inflacion basico (cu ta exclui cuminda 
y energia) a alcansa 2,4 porciento si midi e final di respectivo luna 
contra e mesun luna di e aña anterior. Basa riba un promedio di e 
ultimo 12 lunanan, inflacion basico a yega na 1,9 porciento. 


Likides excesivo di e banconan comercial a crece te cu mei 31 
2024, aunke e distribucion ta desigual 
Data preliminario ta mustra cu e likides excesivo (incluyendo credito 
cu no a wordo aloca ainda y otro compromisonan) di banconan 
comercial a subi yega Afl. 611,1 miyon te cu 31 di mei 2024, 
compara cu Afl. 519,4 miyon na fin di december 2023. 


E subida aki ta refleha principalmente e rendimiento di e sector 
di turismo. Sinembargo e distribucion di likides excesivo entre e 
banconan comercial ta keda desigual. 


Credito total te cu april 2024 a subi como resultado di un prestamo 
grandi y incidental 
E portofolio total di prestamo na residentenan di e banconan comer- 
cial a crece cu Afl. 101,2 miyon (+2,3 porciento) te na Afl. 4.411,0 
miyon na april 2024, compara cu december 2023. E crecemento aki 
a ser impulsa principalmente door di e subida di Afl. 98,7 miyon den 
fiansanan comercial, mas tanto causa pa un prestamo grandi. Si 
exclui esaki, e crecemento di credito tabata modera. 


Entrante 1 di juli 2024 


BCA a dicidi pa baha e tasa di reserva obligatorio na 19,5 porciento 

E siman aki Merca a priminti 500 miyon dollar na financia- 
mento p’e militar y wardacosta di Filipinas, marcando un 
muestra significante di sosten pa Manila mientras cu e ta 
confronta accionnan di China den e awanan disputa di e 
Lama Sur di China. 


E anuncio aki ta bin mientras Secretario di Estado Antony 
Blinken y Secretario di Defensa Lloyd Austin a reuni cu nan 
contraparte Filipino na Manila pa reafirma e compromiso 
firme di Washington na su aliado di tratado mas bieu den 
Asia. 


“E nivel di financiamento aki ta sin precedente, y e ta manda 
un mensahe cla di sosten pa Filipinas, for di e administracion 
Biden-Harris, e Congreso Mericano, y e pueblo Mericano,” 
Austin a declara durante un conferencia di prensa conhunto 
despues di e combersacionnan di siguridad. E compromiso 
financiero substancial ta subraya e importancia strategico 
di Filipinas den e region y e dedicacion di Merca pa fortalece 
e capacidadnan di defensa di su aliado. 


Prome cu e combersacionnan di siguridad, Blinken y Austin 
tabatin un reunion cu Presidente Ferdinand Marcos Jr., 
kende notablemente a fortalece e lasonan di Filipinas cu 
Washington desde cu el a asumi cargo. Su predecesor, 
Rodrigo Duterte, tabata conoci pa su hostilidad pa cu Merca 
y pa busca relacion mas estrecho cu China. Marcos a expresa 
su satisfaccion cu e dialogo continuo entre e dos nacionnan, 
declarando, “Semper mi ta hopi contento cu e liñanan di 


comunicacion aki ta hopi habri pa tur e cosnan cu nos ta 
haciendo hunto... ta wordo examina y reexamina continua- 
mente pa nos ta agil den termino di nos respuestanan.” 


Filipinas ta envolvi den disputa teritorial cu China riba e 
Lama Sur di China, un region unda China ta reclama 90% di 
e awanan como su teritorio soberano. Tensionnan a escala 
recientemente, particularmente despues cu un marinier 
Filipino a perde un dede durante un mision dia 17 di juni 
pa hiba material pa trupanan na un bahía disputa. Manila a 
describi e incidente como “embestida intencional na veloc- 
idad halto” pa e wardacosta Chines, resaltando e naturalesa 
volatil di e disputa. 


E financiamento di Merca ta dirigi pa mehora e postura 
defensivo di Filipinas y sigura su preparacion den cara di e 
asertividad creciente di China den e region. E movecion aki 
ta spera di no solamente aumenta e capacidadnan militar y 
di wardacosta di Filipinas pero tambe señala un compromiso 
mas amplio pa mantene stabilidad y mantene ley interna- 
cional den e Lama Sur di China. 


E cooperacion mehora entre Merca y Filipinas ta wordo mira 
como un contrapeso strategico na e influencia y accionnan 
creciente di China den e region. Mientras ambos nacion ta 
sigui nabega e complehidad di nan relacionnan bilateral 
y dinamica di siguridad regional, e compromiso di finan- 
ciamento significante aki ta subraya un alianza renoba y 
fortalece den cara di retonan comun. 


Den medio di disputa di lama sur di China 


Merca a priminti $500 miyon pa reforsa defensa di Filipinas 

E consecuencianan di e final di Copa America 2024 na Hard 
Rock Stadium na Miami a tuma un giro preocupante mien- 
tras autoridadnan di Florida a identifica aproximadamente 
7,000 fanatico cu a drenta e stadion forsosamente sin 
ticket. E individuonan aki, hopi di cual tabata sostenedo di e 
seleccion nacional Colombiano, awor ta enfrentando posibel 
aresto y deportacion. 


Segun un informe di Marca, un total di 8,000 hende a kibra 
siguridad pa haya entrada no autorisa n’e partido final entre 
Argentina y Colombia. E autoridadnan a emplea tecnologia 
di camara avansa capaz di detecta dato biometrico pa iden- 
tifica 90% di e intrusonan. Hopi di esnan identifica tabata di 
nacionalidad Colombiano of tabata bisti paña di Colombia. 


Den respuesta n’e kibramento di siguridad aki, autoridadnan 
di Florida a anuncia un represion riguroso. Polis di Miami 
ta buscando activamente e individuonan envolvi den e inci- 
dentenan. E medidanan bou consideracion ta inclui aresta, 
encarcela, y hasta deporta esnan cu a participa den e caos. 


Rapportnan ta indica cu un cantidad significante di e indi- 
viduonan identifica ta residente di Miami y/of inmigrant- 
enan indocumenta. Esaki a provoca un respuesta rapido for 
di autoridadnan local, cu a cuminsa e proceso di localisa 
y detene e culpabelnan. E medidanan drastico ta subraya 


e seriedad cu cual autoridadnan di Florida ta tratando e 
evento di e anochi ey. 
E disturbio na Hard Rock Stadium no solamente a daña e 
celebracion di e victoria di Argentina, lidera pa Lionel Messi, 
pero tambe a lanta preocupacion significante tocante sigur- 
idad di stadion y control di multitud. E entrada no autorisa 
pa un cantidad asina grandi di fanatico a destaca e nece- 
sidad pa miho medidanan pa preveni incidente similar den 
futuro. 


E implicacion di e accionnan aki ta substancial, ya cu hopi di 
esnan identifica por enfrenta consecuencianan legal severo. 
E enfoke di e autoridadnan riba tanto aresto como depor- 
tacion potencial ta refleha e gravedad di e situacion y nan 
compromiso pa mantene orden publico y siguridad. 


E incidente aki ta sirbi como un recordatorio fuerte di e 
importancia di protocol di siguridad estricto na eventonan 
deportivo grandi. Mientras e investigacion ta continua, ta 
keda di mira cuanto di e individuonan identifica lo wordo 
deteni y ki medida a largo plaso lo wordo implementa pa 
preveni sucesonan asina den futuro. E accion di e auto- 
ridadnan di Florida probablemente lo establece un prece- 
dente pa con situacion similar ta wordo maneha den futuro, 
enfatisando e importancia di comportacion legal y respet pa 
regulacion na eventonan publico. 


Considerando medidanan drastico 


Autoridadnan di Florida ta identifica fanaticonan 


despues di final di Copa America 2024 

DEPARTAMENTO 
di 
observacion 
electoral 
di 
e 


Organisacion di Estadonan Americano (OEA) a anuncia 
cu nan no por reconoce e resultado declara pa e Conseho 
Nacional Electoral (CNE) di Venezuela, cu a proclama presi- 
dente Nicolás Maduro ganado di e eleccion discuti di diado- 
mingo. 


E organisacion regional di 35 miembro lo reuni riba e situ- 
acion di Venezuela diabierna y a afirma cu CNE a mustra 
un preferencia cla pa cu e gobierno. Segun CNE, Maduro a 
logra 51% di e votonan. Sinembargo, e oposicion, cu acceso 


na 73% di e scrutinio, a afirma cu nan candidato, Edmundo 
González, a ricibi mas di e dobel di voto cu Maduro. 


E resultadonan den disputa a provoca protesta den henter 
Venezuela, cu Merca y varios lider Latino Americano 
rechasando e resultadonan y pidiendo mas transparencia. 
E informe di OEA a enfatisa un “strategia coordina” pa mina 
integridad di e proceso electoral, cu a desaroya den e ultimo 
lunanan. 
E informe a detaya hopi ilegalidad y malpractica den e elecci- 
onnan Venezolano actual y anterior. El a enfatisa: “e evidencia 
ta mustra un esfuerso di e regimen pa ignora e boluntad di 
mayoria expresa den e urnanan pa miyones di Venezolano”. 
El a critica CNE y e sistema electoral Venezolano pa sirbi e 
poder ehecutivo na luga di e ciudadanonan. 


Den contraste, presidente Maduro ta sostene cu Venezuela 
tin e miho sistema di voto na nivel mundial y e mas trans- 
parente, acusando fraccionnan violento di derecha di purba 
derot’e ilegalmente cu sosten foraneo. Administracion di 
Maduro a ricibi apoyo di China, Rusia y algun nacion Latino 
Americano di banda robes. 


OEA a conclui cu sin e sosten documental publico di e resul- 
tadonan electoral anuncia, no por confia nan ni reconoce 
nan. Ta posibel cu e proximo reunion di OEA lo trata ainda 
mas e implicacion di e eleccion den disputa y explora posibel 
accionnan pa apoya integridad electoral na Venezuela. 


OEA ta declara resultado 


electoral Venezolano poco confiabel 

E Forsa di Defensa Israeli (IDF) a afirma diamars anochi di 
a ataca un comandante di Hezbollah den e capital di Libano, 
Beirut. Segun Israel, e comandante tabata responsabel 
p’e atake riba un cancha di futbol den Golan Heights fin 
di siman pasa, cu a resulta den e morto di diesdos hoben. 
Varios medio di comunicacion di Israel a raporta, aunke no 
confirma, cu e obhetivo tabata Fuad Shukr, tambe conoci 
como Hajj Mohsin. 


Un mensahe di IDF riba X no a clarifica si e comandante a 
wordo alcansa di berdad. Dos fuente a bisa Reuters cu e 
comandante a sobrevivi e atake, cual tambe a wordo raporta 
pa medionan di comunicacion Libanes. Sin embargo, IDF a 
declara cu Shukr a wordo neutralisa. 


Shukr tambe ta wordo busca pa Merca pa su envolvimento 
den e bombardeo di 1983 di Mariniernan Mericano na Beirut, 
cu a mata 241 personal militar. Merca a ofrece un recom- 
pensa di 5 miyon dollar (4.6 miyon euro) pa informacion cu 
ta hiba na captura di Shukr. 
Poco despues di e anuncio di IDF, Minister di Defensa Israeli 


Yoav Gallant a publica riba X bisando cu “Hezbollah a crusa 
un liña cora.” Segun IDF, Shukr tabata responsabel p’e 
atake riba Majdal Shams, aunke Hezbollah a nenga cual- 
kier envolvimento. A pesar di e negacion aki, Israel a lansa 
un atake di represalia riba obhetivo di Hezbollah na Libano 
durante e fin di siman. 


Tensionnan entre Israel y Hezbollah ta escalando. Minister 
di Relacion Exterior Israeli Israel Katz a skirbi riba X diad- 
omingo cu e momento ta yegando ora Israel por dicidi 
riba un guera di escala completo contra Hezbollah. E situ- 
acion escalante aki den e region ta aumenta e menasa di 
un conflicto mas grandi, cu e comunidad internacional ta 
observa cu preocupacion. 


E atakenan recien y e retorica di ambos banda ta indica un 
posibel escalada adicional, cu accionnan militar di Israel 
y e contestanan di Hezbollah ta aumenta e riesgo di un 
conflicto di gran escala. E proximo dianan lo ta crucial pa 
mira si esfuersonan diplomatico por reduci e tensionnan of 
si e region lo prepara pa un conflicto arma mas intensivo. 


Israel ta ataca lider di Hezbollah p’e atake den Golan Heights 


16 
Diahuebs, 1 Augustus 2024 
SALUD 
AWEMainta 


CANA ta un manera simpel pero sumamente efectivo pa mehora 
of mantene bo salud general. Dies 30 minuut pa dia di cana por 
boost bo condicion cardiovascular, fortalece wesonan, reduci 
vet corporal, y mehora forsa y resistencia di musculo. 


E por tambe baha e risico di malesa di curason, diabetes 
tipo 2, osteoporosis, y algun tipo di cancer. Contrario na otro 
formanan di ehercicio, cana ta gratis, no ta rekeri ekipo special, 
y por wordo haci cualkier ora di dia. 


Beneficionan di Salud → Cana ta un ehercicio cu ta carga peso, 
kiermen bo ta carga e peso di bo mesun curpa, cual ta provee 
varios beneficio, incluyendo: 
• Aumento den condicion cardiovascular y di pulmon 
• Reduccion di risico di malesa di curason y stroke 
• Miho maneho di condicionnan manera hipertension, coles- 
terol halto, dolor di joint, y diabetes 
• Wesonan mas fuerte y miho balansa 
• Aumento den forsa y resistencia di musculo 
• Reduccion di vet corporal 


Con pa Incorpora Cana den Bo Rutina → Pa cosecha e benefi- 
cionan di salud, purba di cana lihe pa por lo menos 30 minuut 
riba mayoria di e dianan di siman. Si cana pa 30 minuut straight 
ta un reto, kibra esaki den sesionnan mas chikito, manera tres 
caminata di 10 minuut durante e dia. P’esnan cu ta desea di 
perde peso, extende e duracion di bo caminatanan por yuda 
logra e metanan di perdida di peso mas efectivamente. 


Integra cana den bida diario por ta simpel: 
• Tuma e trapinan en bes di e lift. 
• Cana bay tiendanan local en bes di core auto. 
• Cana cu bo cacho of e cacho di un bisiña. 


Haci Cana un pasatempo Agradabel → Haci cana un rutina 
por yuda sigura consistencia. Cana cu otro hende por converti 
esaki den un actividad social, haciendo e mas agradabel. Uza 
un pedometer tambe por motiva bo door di track bo pasonan; 
purba yega 10.000 paso pa dia ta un bon meta pa benefi- 
cionan di salud. 


Intensidad y Siguridad di Cana → Pa saca e maximo probecho 
di bo caminatanan, purba di cana na un ritmo lihe unda bo 
por papia pero no canta. Cuminsa cada caminata na un paso 
suave pa warm up, despues aumenta e velocidad gradual- 
mente. Despues di cana, cool down door di stretch e musculo 


di bo pianan pa preveni bira stijf. Uza sapato comodo cu sosten 
adecua pa e hilchi y boog pa evita lesionnan. Semper cu ta 
posibel, cana riba tera en bes di concreto pa reduci e impacto 
riba bo jointnan. 


Tips pa Cana Agradabel → Varia bo rutanan di cana por 
mantene canamento interesante. Cana cu amigonan, join un 
club di cana, of cana cu bo cacho por agrega placer na e activ- 
idad. Explora parkenan nobo of reservanan natural por haci 
caminatanan mas atractivo. 


Tips di Siguridad pa Cana → Mientras cana ta generalmente 
sigur, ta importante pa ta consciente di peligernan potencial. 
Prome cu cuminsa un programa di fitness nobo, specialmente 
si bo tin mas di 40 aña, sobrepeso, of no a ehercita den un 
tempo, consulta cu un dokter. Uza paña los y comodo y sapato 
adecua pa preveni blaarnan y dolor. Uza bril di solo, protector 
solar, manga largo, y un pechi pa proteha contra kemadura di 
solo. Semper check e pronostico di tempo y tuma medidanan 
di siguridad adecua, manera hiba paña waterproof si ta nece- 
sario. Bebe hopi likido prome y despues di bo caminata, y hiba 
awa si bo ta planea di cana pa un periodo largo. 


Join Gruponan y Clubnan di Cana → Tin hopi club y asociacion 
di cana cu ta specialisa den gruponan of interesnan specifico. 
Esakinan por provee un ambiente structura y social pa cana. 
Door di haci canamento un parti regular di bo bida, bo por 
mehora bo salud significantemente, disfruta di interaccionnan 
social, y explora ambientenan nobo. Sea ta cana bo so, cu un 
grupo, of cu un mascota, e ta un manera accesibel y efectivo 
pa keda activo y saludabel. 


SALUD, BEYESA 
+ Y Bienestar Personal + 


E beneficionan di cana pa bo salud 

IMAGINA bo ta haya un cuero radi- 
ante djis door di bebe un pildo of mescla 
un poeder sabroso den bo smoothie. 
Bon bini na e mundo di nutricosmetica! 
E palabra di moda aki ta combina nutri- 
cion y cosmetica, dunando bo e briyo 
di paden pa pafo. Ban sumergi den e 
tendencia emocionante aki y descubri 
con e ta funciona! 


Kico ta Nutricosmetica? 
Nutricosmetica ta manera bo produc- 
tonan di cuido di cuero preferi pero den 
forma di suplemento dietetico. Nan ta 
yen di vitamina, mineral, y otro nutri- 
entenan cu ta mehora bo cuero, cabey, 
y huñanan. En bes di djis aplica crema 
y serumnan, nutricosmetica ta yuda bo 
nutri bo cuero di paden. 


Pakico e Hype? 
Hendenan tur caminda ta buscando 
manera pa preveni enbehecimento y 
mustra fabuloso, y nutricosmetica ta 
pas perfectamente den e tendencia 
aki. Nan ta tocante sinti saludabel y 
mustra bon, cual ta algo cu tur hende 
por sostene. 


Ingredientenan Super Heroenan den 
Nutricosmetica 
• Vitaminanan: Esakinan ta manera 
superheroenan chikito pa bo cuero. 
Vitamina B3 (niacina) ta aumenta 
colageno, haciendo bo cuero firme y 
elastico. Vitamina A (retinol) ta yuda cu 
renobacion celular, reduciendo aruga y 
acne. Y no laga nos lubida Vitamina C, 
cu ta ilumina bo cuero y bringa radi- 
calnan liber. 
• Mineralnan: Zinc y koper ta esen- 
cial pa salud di cuero. Nan ta yuda 
cu crecemento y reparacion di celula. 
Selenium ta otro strea, protehando bo 
cuero contra daño di solo y mantene 
esaki suave. 
• Acidonan Graso: Omega-3 y omega-6 
acidonan graso ta mantene bo cuero 
hidrata y ta reduci inflamacion. Nan ta 
wordo haya den azeta di pisca y flax- 
seeds, haciendo bo cuero suave y flex- 


ibel. 
• Probioticonan: E bacterianan bon aki 
no ta djis pa bo tripa. Nan ta mehora 
e barera di bo cuero y reduci inflama- 
cion, yudando cu condicionnan manera 
acne y eczema. Pensa riba nan como e 
miho amigonan di bo cuero. 
• Poder di Planta: Aloe vera y Centella 
asiatica (tambe conoci como gotu kola) 
ta fantastico pa aumenta colageno y 
cura bo cuero. Horsetail (e mata, no e 
rabo di cabay!) ta rico den silicon, cu ta 
fortalece bo huñanan y cabey. 
• Otro Cosnan Bon: Peptidonan di 
colageno y elastina ta e blokinan di 
construccion di cuero hoben. Nan 
ta mantene bo cuero yen y ta reduci 
aruganan. Antioxidantenan manera 
beta-caroteno y coenzima Q10 ta 
proteha bo cuero contra enveheci- 
mento y ta haci’e mustra suave y radi- 
ante. 


Con Nan Ta Traha? 
E reto cu e ingredientenan asombroso 
aki ta pa nan haci nan magia paden di 
bo curpa. Eynan ta unda tecnologia 
farmaceutico interesante ta drenta 
accion. Tecnica manera microencap- 
sulacion y nanoemulsionnan ta sigura 
cu e nutrientenan aki ta wordo absorbi 
eficientemente. Nan ta proteha e ingre- 
dientenan y libera nan lentamente, pa 


bo curpa haya e maximo beneficio. 


Magia di Liberacion Controla 
Algun ingrediente, manera resvera- 
trol, tin un ‘shelf life’ cortico y biodis- 
ponibilidad abou. Pero cu sistemanan 
di liberacion controla, e nutrientenan 
aki ta wordo libera gradualmente, 
sigurando cu bo curpa por absorbe y 
uza nan efectivamente. Esaki ta nifica 
beneficionan mas duradero y un cuero 
mas radiante. 


E Futuro di Beyesa 
Nutricosmetica ta mas cu djis un trend; 
nan ta un manera revolucionario pa 
cuida bo cuero. Door di combina e miho 
di nutricion y cuido di cuero, nan ta 
ofrece un enfoke holistico pa beyesa. 
Mientras investigacion ta continua, nos 
por spera productonan ainda mas inno- 
vativo cu lo haci’e mas facil pa logra e 
cuero saludabel y radiante cu nos tur 
ta soña di dje. 


Asina ta, e siguiente biaha cu bo pensa 
tocante cuido di cuero, corda cu no ta 
djis tocante locual bo ta pone riba bo 
cuero pero tambe locual bo ta pone 
den bo curpa. Cu nutricosmetica, bo 
ta nutriendo bo cuero di paden pafo, 
haciendo e briya manera nunca antes. 
Salud pa un bo radiante y bunita! 


E magia di nutricosmetica pa un cuero radiante 

LIDIA cu retonan di salud mental por ta un caminda dificil, y 
sa kico pa haci ta esencial pa cuida bo mes di e miho manera 
posibel. Compronde e pasonan corecto pa tuma ora bo ta 
pasando den problemanan di salud mental por yuda garan- 
tisa cu bo ta haya sosten y por haci un diferencia signif- 
icante den bo recuperacion. Akinan, nos lo explora algun 
accion clave pa tuma ora bo ta enfrenta un crisis di salud 
mental. 


Keda Conecta y Busca Sosten: 
Un di e pasonan mas crucial ora bo ta enfrenta retonan di 
salud mental ta pa evita aislamento. Mantene conexion cu bo 
amigonan y famia, y busca ayudo di bo sernan keri. Nan por 
ofrece sosten, comprension, y un sentido di pertenencia, cu 
ta vital durante momentonan dificil. Ademas, considera join 
gruponan di sosten caminda bo por comparti bo experiencia 
y haya idea di otronan cu ta enfrentando retonan similar. 
Keda conecta ta yuda combati sentimentonan di soledad y 
ta provee un red di personanan cu ta preocupa pa bo bien- 
estar. 


Reconoce y Atende cu Sintomanan: 
Presta atencion na bo sintomanan di salud mental y sea 
honesto cu bo mes tocante loke bo ta experenciando. 
Reconoce bo sentimento y e señalnan di problema di salud 
mental ta e prome paso pa busca ayudo adecua. No ignora 
ni bagatelisa bo sintoma, ya cu esaki por hiba na proble- 
manan mas grandi cu tempo. Compronde bo salud mental 
ta permiti bo pa tuma pasonan proactivo, manera consulta 
cu un profesional di salud mental cu por provee diagnosis 
corecto y plannan di tratamento efectivo. 


Adopta Mecanismo di Afrontamento Saludabel: 
En bes di acudi na droga of alcohol como un manera pa auto- 
medica, enfoca riba adopta mecanismo di afrontamento mas 
saludabel. Participa den actividadnan cu ta promove biene- 
star emocional, manera practica mindfulness, skirbi den un 
diario, of sigui hobbynan cu bo ta disfruta. Haci ehercicio 
ta particularmente beneficioso ya cu a wordo demostra cu 
e tin un impacto positivo riba salud mental door di reduci 
sintomanan di ansiedad y depresion. Priorisa actividadnan 
di cuido propio manera mantene un dieta balansa y garan- 
tisa suficiente soño pa sostene bo bienestar general. 


Busca Ayudo Profesional: 
Si bo ta luchando cu problemanan di salud mental, no duda 
pa busca ayudo profesional. Profesionalnan di salud mental, 
manera terapista, consehero, y psikiatranan, ta entrena 
pa provee e sosten y tratamento cu bo mester. Nan por 
ofrece terapia, remedi, of un combinacion di ambos pa yuda 
maneha bo sintomanan y mehora bo calidad di bida. Supera 


e stigma of miedo asocia cu busca ayudo ta crucial pa bo 
recuperacion. Guia profesional por yuda significantemente 
den nabega bo caminda di salud mental efectivamente. 


Practica Compasion Propio y Pasenshi: 
Corda cu cura di retonan di salud mental ta un proceso cu ta 
tuma tempo. Sea bondadoso cu bo mes y evita critica duro 
di bo mes. Compronde cu contratiempo ta normal y parti di 
e caminda. Practica compasion propio y corda bo mes cu bo 
sentimentonan ta valido y bo experiencia ta unico. No pusha 
bo recuperacion; en cambio, enfoca riba progreso gradual y 
celebra victorianan chikito na caminda. Establece limitenan 
den bo bida personal y profesional tambe por yuda reduci 
stress y mantene bon salud mental. 


Door di keda conecta, reconoce sintomanan, adopta 
mecanismo di afrontamento saludabel, busca ayudo profe- 
sional, y practica compasion propio, bo por maneha y nabega 
efectivamente door di un crisis di salud mental. Corda, bo no 
ta bo so, y tin sosten disponibel pa yuda bo riba e caminda 
aki pa un miho salud mental. 


Kico bo por haci ora di enfrenta un crisis di salud mental 

#TEAMARU: 


Ethan Westera ta subi den 


clasificacion di windsurfing masculino 


DEN e competencia di Windsurfing Masculino cu ta andando 
na Marseille, Francia, Ethan Westera a mustra un mehora- 
cion notabel ayera. El a cuminsa e dia cu un resultado fuerte 
di 8 luga den e prome careda. Aunke el a termina na di 11 
luga den e di dos careda, su prestacion den e di tres careda 
tabata impresionante, sigurando un di 3 luga overall. 
Westera a continua su actuacion fuerte cu un di 6 luga den e 
careda final di dia. E resultadonan aki a permiti’e avansa for 
di 14 luga pa di 11 luga overall, acumulando un total di 73 
punto netto. Cu 5 careda restante pa determina e top 10 cu 
lo sigui p’e siguiente rond, Westera ta den un posicion prom- 
etedor. Sinembargo, e competencia di awe por wordo afecta 
pa un falta di biento pronostica. 


Tirado Sur Koreano Kim Yeji ta captiva 


internet cu logro di record mundial 


E tirado Sur Koreano Kim Yeji, di 31 aña, a bira un sensacion 
riba internet despues di su actuacion n’e Weganan Olimpico 
di Paris. Conoci pa su estilo distintivo, e fama viral di Kim a 
cuminsa cu un video di Azerbaijan na mei, unda el a kibra un 
record mundial cu un mirada firme y un actitud nonchalant. 
E clip aki a acumula mas di 7 miyon bista riba X, anterior- 
mente Twitter. 


N’e Weganan di Paris, Kim a gana medaya di plata den e 
evento di pistol di aire di 10 meter, cu su compañera di ekipo 
di 19 aña, Oh Ye Jin, tumando oro. E bril di tira futurista di 
Kim, jacket preto di Fila, y confianza casual a gana su elogio 
y admiracion online. Un potret di dje posando na un manera 
cool a wordo comparti p’e cuenta di X Women Posting W’s, 
acumulando mas di 300,000 like. 
Kim, un atleta Olimpico pa prome biaha, lo competi despues 
den e evento di pistol di 25 meter. E logronan di dje y Oh ta 
subraya e dominio di Sur Korea den tiro Olimpico. 


Rebeca Andrade a lidera Brazil pa un 


brons historico den gimnasia 


REBECA Andrade a entrega un vault final espectacular, 
sigurando e prome medaya di brons Olimpico di Brazil den 
gimnasia femenino na Paris 2024. E actuacion di e campeon 
reinante Olimpico y mundial tabata crucial durante 
→ 


Weganan Olimpico Paris 2024 

un final dramatico na Bercy Arena. A pesar di un caida di 
su compañera di ekipo Flavia Saraiva riba e uneven bars, 
e rutinanan consistente di Andrade, incluyendo un double 
layout halto riba vloer, a mantene Brazil den contencion. 
Su vault final Cheng, cu a score 15.100, tabata e mas 
halto di e anochi, cementando e logro historico di e ekipo. 
Andrade, cu a lucha cu multipel lesionnan, a expresa un 
orguyo inmenso y dedicacion na su ekipo, declarando, “Mi 
tabata haci’e pa nan y nan tabata haci’e pa mi.” 
E arena tabata yen di sostenedonan Brasilero, y e celebra- 
cion emocional di Andrade a inclui abrasonan cu famia y 
amigonan, specialmente su mama, Rosa, kende a elogia e 
fe, forsa y perseverancia di su yiu muhe den logra e meta 
monumental aki. 


Italia ta gana nan prome medaya di 


gimnasia femenino den 96 aña 


E gimnastanan di Italia a logra un momento historico, sigu- 
rando nan prome medaya Olimpico den e ekipo femenino 
den 96 aña cu un medaya di plata n’e Weganan Olimpico 
di Paris. E ekipo, forma pa Manila Esposito, Alice D’Amato, 
Angela Andeoli, Giorgia Villa, y Elisa Iorio, a score 165.494 
na Bercy Arena. 
E ekipo Mericano dominante, lidera pa Simone Biles, a tuma 
oro cu 171.296, mientras Brazil a gana su prome medaya di 
ekipo cu un brons, marcando 164.497. 
E exito di Italia a wordo marca pa actuacionnan fuerte riba 
e “uneven bars,” cu D’Amato score 14.633 y Iorio 14.266, 
y Esposito cu e miho score riba e vault cu 14.166. A pesar 
di retonan riba e ehercicio di vloer, e ekipo a mantene nan 
posicion riba Brazil. 
E medaya di plata di Italia a wordo añadi na nan total di 11 
medaya den ciclismo, fencing, tiro, y landamento. E logro aki 
ta sigui nan victoria di campeonato Europeo mas trempan 
e aña aki. E final di “all-around” femenino ta programa pa 
diahuebs, cu eventonan individual cuminsando diasabra. 


Sigurando nan prome medaya 


Hulanda su Quadruple Scull masculino 


ta gana oro 


RIBA e di cinco dia di e Weganan Olimpico di Paris, e ekipo 
masculino di Quadruple Scull di Hulanda a gana medaya di 
oro, obteniendo e prome medaya pa Hulanda. Finn Florijn, 
Koen Metsemakers, Lennart van Lierop, y Tone Wieten a 
domina e careda di 2,000 meter di comienso te final, defen- 
diendo exitosamente nan titulo Olimpico. Italia a tuma plata, 
mientras Polonia a sigura brons. 
E victoria aki a kibra e secura di medaya p’e ekipo Hulandes, 
mescos cu n’e Weganan Olimpico di Seoul na 1988 ora cu 
nan a gana nan prome medaya tambe riba e di cinco dia. 
Mas laat, e ekipo femenino di Quadruple Scull di Hulanda, 
consistiendo di Bente Paulis, Laila Youssifou, Roos de Jong, 
y Tessa Dullemans, a gana plata, perdiendo e liderazgo pa 
Gran Bretania na un diferencia minimo. 
E ekipo masculino, campeonnan mundial reinante desde 
2019 y campeonnan Olimpico na 2021, ta keda e barco 
insignia di canotahe Hulandes. A pesar di cambionan den e 
formacion, nan dominio ta sigui, manera evidenciado pa nan 
triunfo mas recien. 


Quan Hongchan y Chen Yuxi a sigura 


medaya di oro den clavado sincronisa di 10m 


E duo di Republica Popular di China, Quan Hongchan 
y Chen Yuxi, a conkista e medaya di oro den e evento di 
clavado sincronisa di plataforma 10m femenino 

na Weganan Olimpico Paris 2024 riba 31 di juli. E duo, ya 
celebra pa nan medayanan di oro y plata den e plataforma 
individual di 10m na Tokyo 2020, a domina e final cu un 
score di 359.10 punto, extendiendo e racha ganado di China 
na shete medayanan di oro consecutivo den e evento aki 
desde su inicio na Sydney 2000. 
E medaya di plata a bay pa Jo Jin Mi y Kim Mi Rae, marcando 
e prome medaya Olimpico di clavado p’e Republica Popular 
Democratico di Korea. Lois Toulson y Andrea Spendolini 
Sirieix di Team GB a captura brons, cu sosten di Tom Daley 
y Jack Laugher, medayista Olimpico di clavado tres biaha. 
E streanan Chines hoben lo competi atrobe den e evento di 
plataforma individual di 10m cuminsando 5 di augustus, cu 
e meta pa sigui nan dominio. 


Jose Torres Gil ta logra oro historico 


den BMX Freestyle masculino 



JOSE Torres Gil di Argentina a captura un medaya di oro 
emocionante den BMX freestyle masculino na Paris 2024, 
logrando un score excelente di 94.82 na La Concorde riba 
31 di juli. E victoria aki ta marca e prome medaya individual 
di Argentina den e evento y nan prome medaya na Paris 
2024. Torres Gil, di 29 aña, a entrega un prome careda impe- 
cabel, cu su score kedando invicto durante henter e compe- 
tencia. Su victoria ta añadi na su carera impresionante, cu 
ta inclui un plata den freestyle park masculino n’e Weganan 
Panamericano di 2019 y oro n’e Weganan Panamericano di 
2023. Kieran Reilly di Team GB a sigura plata cu un score di 
93.91 despues di un careda final espectacular. E hoben di 
23 aña di Newcastle anteriormente a gana oro n’e Weganan 
Europeo y Campeonato Mundial di 2023. E Frances Anthony 


Jeanjean, a pesar di un prome careda decepcionante, a 
recupera pa reclama brons cu 93.76. E campeon defensor 
Logan Martin di Australia a score 64.40, no logrando retene 
su titulo. 


Den tiro di trap femenino 


Adriana Ruano Oliva ta gana e prome 


medaya di oro pa Guatemala 


ADRIANA Ruano Oliva a haci historia n’e Weganan Olímpico 
di Paris 2024 door di gana e prome medaya di oro Olimpico 
di Guatemala den e evento di tiro di trap femenino. Oliva 
a establece un record Olimpico cu un score final di 45, un 
logro remarcabel pa su pais. Silvana Maria Stanco di Italia 
a sigura e medaya di plata cu un score di 40, mientras cu 
Penny Smith di Australia a gana e brons, mehorando riba su 
di seis luga na Tokyo 2020. E victoria a wordo celebra cu hopi 
emocion mientras Oliva a wordo mira cu lagrima na wowo, 
anima p’e publico cu tabata zwaai bandera di Guatemala. 
E triunfo aki a sigui e victoria di brons di Jean Pierre Brol 
Cardenas den e final di trap masculino, marcando e di dos 
medaya Olimpico di Guatemala. E number uno di mundo 
di Spaña, Fatima Galvez, inesperadamente a termina na di 
cuater luga, y su compañera di ekipo Mar Molne Magrina a 
tuma e di cinco luga. Wu Cuicui di China tabata e prome pa 
wordo elimina, terminando na di seis luga. 


Atletanan olimpico Italiano Paltrinieri y 


Fiamingo a gana medaya pareu 


E atletanan Italiano Gregorio Paltrinieri y Rossella Fiamingo 
a capta atencion na Weganan Olimpico di Paris 2024 riba 30 
di juli, ganando medaya den nan respectivo even- 

tonan den e mesun ora. Paltrinieri, competiendo den e 800m 
freestyle masculino, a sigura su di cuater medaya Olimpico a 
pesar cu su comprometido no tabata presente den e tribuna. 
Mientrastanto, Fiamingo tabata parti di e ekipo di esgrima 
Italiano cu a gana oro na Grand Palais, 7.5 kilometer leu. 
Aunke nan no por tabata presente p’e victorianan di otro, e 
pareha, cu a compromete despues di a conoce otro na Tokyo 
2020, a celebra nan logronan separadamente. “Nos tur dos 
tabata sa cu nos tabata kier e medayanan aki,” Fiamingo a 
bisa. E duo awor ta gaba di shete medaya Olimpico colec- 
tivamente, incluyendo un oro cada un. Nan ta ansioso pa 
reuni y celebra nan exito hunto den e Villa Olímpico. 


Futuro olimpico di Marta den duda 


despues di carchi cora 


E carera Olimpico di futbol di Marta ta 
enfrenta incertidumbre despues cu el a 
ricibi un carchi cora den e ultimo wega 
di Brazil den e fase di grupo contra 
Spaña riba 31 di juli, 2024. E veterano 
di 38 aña, competiendo den su di seis 
Weganan Olimpico, a wordo expulsa pa 
un falta di pia halto riba Olga Carmona di 
Spaña. Marta, kende a anuncia su retiro 
di futbol internacional na final di 2024, 


tabata visiblemente afecta mientras e tabata bandona e 
cancha. Un hungado cu ta poseedo di record, Marta a bira 
e prome hungado pa score den cinco Weganan Olimpico 
consecutivo na Tokyo 2020 y ta carga e record p’e mayoria 
gol den historia di Mundial cu 17. A pesar di e contratiempo, 
Brazil ainda tin un chens pa avansa p’e cuarto final. E resul- 
tado di e weganan envolviendo Canada y Australia lo deter- 
mina si Brazil ta avansa y potencialmente extende e carera 
Olimpico di Marta. 


Jessica Fox ta gana oro den canoa 


femenino individual 


E canoista Australiano Jessica Fox a domina e slalom di 


canoa individual femenino n’e Weganan Olímpico di Paris 
2024, sigurando e medaya di oro cu un prestacion excelente 
na Vaires-sur-Marne Nautical Stadium riba 31 di juli. E 
nabegacion impecabel di Fox door di e pista desafiante a 
hib’e n’e prome luga, marcando su di dos medaya di oro 
di e Weganan. Elena Lilik di Alemania a logra e medaya di 
plata cu un tempo total di 103.54 seconde, terminando 2.48 
seconde tras di Fox. A pesar di un esfuerso fuerte, Lilik no 
por a supera e bentaha di Fox. Evy Leibfarth di Merca a tuma 
e brons cu un tempo di 109.95, despues di a cuminsa e final 
como e mas slow di e semifinalnan y incurriendo un penal- 
idad di dos seconde. E logro di Fox di dos medaya di oro ta 
subraya su habilidad excepcional y consistencia, despues 
di a triunfa tambe den e kayak individual femenino mas 
trempan den e competencia. 


Nyjah Huston y Jagger Eaton: 


Amigonan di skateboard ta logra gloria olímpico 


DEN e mundo di skate- 
board, Nyjah Huston 
y 
Jagger 
Eaton 
ta 


destaca no solamente 
pa nan actuacionnan 
impresionante 
sino 


tambe pa nan amistad 
duradero. A pesar di 
e briyo di e scenario 
Olimpico y e enfoke intenso di media, e dos aki ta simple- 
mente bon amigo cu a sostene otro den nan carera. Huston, 
di 29 aña, a cuminsa su ascenso na fama na edad di 10 aña 
cu un titulo importante di street, preparando e escenario 
pa un carera ilustre. Eaton, di 23 aña, a haci su debut na X 
Games na 11 aña y a sobresali den ambos disciplina di park 
y street. Nan competencia mutuo a impulsa nan pa yega na 
nivelnan mas halto. 
N’e Weganan Olimpico di Paris 2024 riba 30 di juli, e duo 
a sigui briya. Eaton a sigura e medaya di plata, mientras 
Huston a gana brons den e evento masculino di street, 
cementando ainda mas nan legado den skateboard. 

E clasificacion di prospecto di NASCAR na mitad di tempo- 
rada ta cla, y e lista ta encabesa pa Corey Heim y Connor 
Zilisch, ambos mustrando potencial y prestacion remar- 
cabel. 
Corey Heim, 22 aña, ta mantene e prome luga cu cinco 
victoria den e Truck Series y un posicion fuerte a pesar di 
un descualificacion na Charlotte. Como un piloto di simu- 
lador y backup pa 23XI Racing y Legacy Motor Club, Heim ta 
prepara pa un futuro rol full-time den Cup. 


Connor Zilisch, cu recientemente a cumpli 18 aña, ta subi p’e 
di dos luga. Firma pa Trackhouse Racing, Zilisch a demostra 
su habilidad riba short tracknan cu victorianan den e ARCA 
national series na Dover, Iowa, y Indianapolis Raceway Park, 
y un victoria di ARCA East na Flat Rock. Su proximo care- 
danan na ovalo mas grandi, incluyendo e 2-mija Michigan 
International Speedway, lo test su adaptabilidad mas ainda. 


Chandler Smith, 22 aña, ta keda na di tres luga, cu dos 
victoria di Xfinity y un posicion di di cuater luga, mientras 
cu Jesse Love, 19 aña, ta impresiona den su prome aña 
completo di careda di serie nacional di NASCAR, situa na di 
shete luga den e clasificacion di Xfinity. Christian Eckes, 23 


aña, ta subi pa di cinco luga cu tres victoria di truck y lide- 
rando e puntonan di e serie di truck, sugeriendo un futuro 
prometedor den Xfinity Series. 


Otro prospectonan notabel ta inclui Brent Crews, 16 aña, 
sobresaliente den e CARS Tour y ARCA; Sam Mayer, 21 aña, 
cu suerte mixto den Xfinity; y Nick Sanchez, 23 aña, must- 
rando mehoracion den e trucknan. Taylor Gray, 19 aña, y 
Carson Kvapil, 21 aña, tambe ta sigui haci progreso den nan 
respectivo serienan. 
Nobatonan Corey Day y Brenden Queen ta haci nan debut 
den e clasificacionnan, mustrando potencial similar n’e stre- 
anan estableci. E prestacion di Day den caredanan di sprint 
ta refleha e comienso di carera di Kyle Larson, mientras cu e 
exito di Queen riba short track ta sugeri cu e por t’e proximo 
nomber grandi. 


E clasificacionnan aki ta destaca e talento emergente den 
NASCAR, cu pilotonan hoben demostrando e habilidad y 
determinacion necesario pa yega e nivelnan mas halto di e 
deporte. E resto di e temporada lo ta crucial p’e prospecto 
nan aki mientras cu nan ta purba di sigura nan luganan den 
futuro caredanan di Cup. 


Clasificacion di prospecto di Nascar na mita di temporada 


Corey Heim y Connor Zilisch ta lidera e lista 

E fecha final pa intercambio di hungadonan den MLB a pasa, 
cu un cantidad di transaccion significante tumando luga te 
n’e ultimo minuut. Entre e dealnan notabel, Jack Flaherty a 
wordo intercambia p’e Los Angeles Dodgers net prome cu e 
deadline di 6pm. ET diamars, resaltando un dia domina pa 
adkisicionnan di pitcher. 


Mientras cu e deadline di intercambio di e aña aki tabata falta 
e atraccion di blockbuster di aña pasa - ora cu e movecion 
di Justin Verlander p’e Houston Astros a domina e atencion - 
tabatin varios intercambio impactante cu por moldea e resto 
di e temporada. Ademas di Flaherty uniendo e Dodgers, e 
San Diego Padres a reforsa nan bullpen door di adkiri e closer 
Tanner Scott. E Baltimore Orioles a fortalece nan rotacion 
door di sigura Trevor Rogers, y e New York Yankees a agrega 
profundidad cu e adkisicion di Mark Leiter Jr. 


E Los Angeles Dodgers, semper activo den e mercado di inter- 
cambio, a haci un declaracion audaz door di adkiri Flaherty, 
un movecion dirigi pa solidifica nan rotacion mientras cu 
nan ta mira pa un otro temporada profundo den playoff. E 
adicion di Tanner Scott p’e Padres ta señala nan intencion 
di competi fuertemente den e NL West, proveyendo un brasa 
confiabel pa cera weganan. 


E Baltimore Orioles, den un intento pa keda competitivo den 
e AL East, a atrapa Trevor Rogers pa mehora nan rotacion di 


pitcher abridor. Rogers, conoci pa su capacidad di strikeout, 
ta trece un boost significante pa nan staff di pitching. E 
Yankees, mientras tanto, ta sigui busca consistencia den 
nan bullpen cu e adicion di Mark Leiter Jr., sperando cu su 
presencia lo reforsa nan relevo di ultimo inning. 


Rond di e liga, ekiponan a fortifica nan rooster pa un push 
di playoff of a bende nan activo nan pa construi pa futuro. 
E Mets, otro ekipo haciendo noticia, a participa den varios 
transaccion pa fortalece nan lineup y staff di pitching, must- 
rando nan compromiso pa competi e temporada aki. 


Pa fanaticonan, e deadline di intercambio ta semper un 
tempo di emocion y speculacion. Sea bo ekipo faborito a 
haci adicion significante, kita hungado clave, of a keda keto, 
cada movecion ta bin cu su mesun set di reaccion y expecta- 
tivanan. E Dodgers, Padres, y Mets a señala claramente nan 
intencion pa competi n’e nivel mas halto, haciendo e careda 
p’e post-season ainda mas emocionante. 


Mientras nos ta move den e ultimo parti di e temporada 
regular, e intercambionan aki lo wordo scrutina di cerca. 
E efectividad di e movecionnan aki lo wordo comprendi 
completamente solamente den e contexto di e prestacion 
den playoff y exito futuro. Te e ora ey, fanaticonan lo observa 
ansiosamente pa mira con e adicionnan nobo aki ta integra 
den nan ekipo y impacta e careda p’e gloria di october. 


E deadline di intercambio di 2024 den MLB a pasa cu hopi movecion 

WOUT Weghorst a dirigi su mes n’e rumornan di trans- 
ferencia cu ta circula rond di dje den medionan Aleman. E 
delantero Hulandes, actualmente hungando pa Burnley, a 
capta interes di Ajax pero tambe tin otro opcionnan, incluy- 
endo un posibel regreso pa Turkia. “E pakete completo 
mester ta bon,” Weghorst a comenta. 


“Tin un cantidad di club interesa, pero mi ta cuminsa train cu 
Burnley pa prepara pa loke mi ta spera cu ta un aña exitoso,” 
Weghorst a bisa Kicker. E delantero, cu a yega semifinal di 
e Campeonato Europeo cu e seleccion nacional Hulandes e 
zomer aki y tin un contract cu Burnley te mei 2025, supues- 
tamente tambe ta riba e radar di Trabzonspor. Sinembargo, 
ora cu a puntr’e specificamente tocante un movecion pa 
Ajax, Weghorst tabata cla. 


“Pa mi, e pakete completo mester ta bon, y mi ta kere cu nos 
mester haya un solucion cu ta pas tanto pa Burnley como pa 
mi. Nos ta sperando nos di cuater yiu y a biaha hopi como 
famia den e ultimo añanan. Mi ta buscando un luga stabiel pa 
nos, pues ‘cas’ ta sigur un opcion. Ajax t’e club mas grandi 
na Hulanda, mi no mester bisa mas,” Weghorst a bisa, kende 


anteriormente a declara durante e Campeonato Europeo cu 
e no tabata considerando un movecion pa Amsterdam ya cu 
e kier a enfoca riba su prestacion cu e seleccion nacional. 


Segun medionan Turco, Trabzonspor tin interes signifi- 
cante den e delantero. Weghorst anteriormente a hunga pa 
Besiktas na Turkia. “E tempo na Istanbul tabata increibel. E 
tabata perfecto pa mi como futbolista den termino di fanatico, 
emocionnan, y pasion. E tabata un experiencia increibel,” el 
a reflexiona. 


E carera di Weghorst a mir’e hunga pa FC Emmen, Heracles 
Almelo, y AZ na Hulanda prome cu el a move pa exterior 
pa VfL Wolfsburg, Burnley, Besiktas, Manchester United, y 
TSG Hoffenheim. E internacional Hulandes di 39 biaha, cu 
ta cumpli 32 aña otro siman, ta kere cu e tin varios aña mas 
den su carera. “Mi ta planea pa hunga te ora mi tin 37 of 38 
pasobra mi ta sinti mi bon y ta den top forma. Cu speransa, e 
Campeonato Europeo no tabata mi ultimo torneo. Mi a lucha 
asina duro pa mi weganan internacional cu nunca mi lo baha 
boluntariamente. E Copa Mundial den dos aña ta definitiva- 
mente un meta grandi,” el a conclui. 


Wout Weghorst ta responde na rumornan di transferencia 


“Ajax t’e club mas grandi na Hulanda” 

Now Playing 


For Showtimes and Online Ticketing: www.caribbeancinemas.com 


The Convert 


Deadpool & Wolverine 


Harold and the Purple Crayon 


Twisters 


A lay preacher’s violent past is drawn into question and his faith tested as he be- 
comes caught up in a bloody war between Maori tribes after arriving at a British 
settlement in the 1830s. 


Wolverine is recovering from his injuries when he crosses paths with the loud- 
mouth, Deadpool. They team up to defeat a common enemy. 


Harold and the Purple Crayon is a 2024 American live-action/animated fantasy 
comedy film directed by Carlos Saldanha from a screenplay by David Guion and 
Michael Handelman, based on the 1955 children’s book of the same title by 
Crockett Johnson 


Haunted by a devastating encounter with a tornado, Kate Cooper gets lured 
back to the open plains by her friend, Javi, to test a groundbreaking new track- 
ing system. She soon crosses paths with Tyler Owens, a charming but reckless 
social-media superstar who thrives on posting his storm-chasing adventures. As 
storm season intensifies, Kate, Tyler and their competing teams find themselves 
in a fight for their lives as multiple systems converge over central Oklahoma. 

DIARANSON 31 di juli durante Conferencia di Prensa di 
Gobierno di Aruba, Prome Minister Evelyn Wever-Croes a 
trata 2 punto actual di suma importancia. Un di e puntonan 
t’e atakenan contra Ministerio Publico. 


Den e ultimo dianan a constata varios atake di politiconan di 
oposicion cu, ta parce di a uni pa ataca Ministerio Publico. 
Ministerio Publico ta un instituto totalmente independiente 
y hopi importante den e estado di derecho di Aruba. Ningun 
gobierno ta duna instruccion na Ministerio Publico. Prome 
Minister ta enfatisa cu Gabinete Wever-Croes sigur no ta 
mete den decision ni procesonan di Ministerio Publico. 


Si acaso tin persona cu tin duda riba esaki, Prome Minister 
ta informa cu tin caminda pa cana. Por haci un denuncia 
of cuminsa un caso pero no ta corecto pa ataca of critica 
Ministerio Publico. Mescos ta conta pa Departamento di 
Recurso Humano (DRH) cu tambe ultimamente ta wordo 
ataca innecesariamente y inhustamente pa politiconan di 
oposicion djis pa tapa nan propio erornan. 


Prome Minister ta remarca cu pa AVP ya ta un rutina pa ataca 
Ministerio Publico. Lo ta bon p’e lider di e partido cuminsa 
wak riba nan propio erornan y realisa cu ta nan mes a brasa 
corupcion y no mester ataca Ministerio Publico p’esaki. E 
mandatario ta sigui bisa cu mescos ta conta pa Parlamentario 
Marisol Tromp y Miguel Mansur, cu recientemente a manda 
un carta pidiendo Presidente di Parlamento Edgard Vrolijk 
pa yama su persona inmediatamente den Parlamento pa 
duna cuenta di su envolvimento den Ministerio Publico. 


“Mi a pidi Presidente di Parlamento pa mi bin inmediata- 
mente pa aclara esaki pasobra ami ni mi gobierno ta mete 
den Ministerio Publico. Lamentablemente mi a wordo informa 
cu n’e momento aki Parlamentario Miguel Mansur no ta na 
Aruba y Parlamentario Marisol Tromp nunca ta durf di ta 
den e sala di Parlamento ora cu ami t’ey, pues e reunion cu 
nan mes a pidi p’e riba termino corto, no tin sentido”, Prome 
Minister a expresa. 


Prome Minister ta indica cu e politiconan aki y otronan cu 
ta aspira pa bira politico, ta uzando un caso disciplinario di 
un hefe di un departamento. E mandatario ta pone enfasis 
cu no ta su persona a duna publicidad n’e caso discipli- 
nario aki sino t’e politiconan oponente mes a duna publi- 


cidad cu of sin consentimento di e hefe di departamento. 
E gobierno actual ta para pa integridad, pa combati corup- 
cion y a demostra esaki desde e prome dia di gobernacion. 
“Integridad ta ora cu bo ta haci lo corecto maske niun hende 
ta wak. Integridad ta ora bo ta cana un caminda stret a pesar 
cu ta hendenan cerca di bo y nos a demostra esey”, Prome 
Minister a enfatisa. 


Prome Minister a duna di conoce cu e corupcion cu tawatin 
den e aparato gubernamental durante e gabinetenan di 
Mike Eman, specialmente na DIP a causa hopi daño na 
Aruba. E t’e motibo principal pakico awe hobennan cu ta 
studiando den exterior y kier bin biba bek na Aruba, no por 
haya un tereno pa construi nan cas. Actualmente tin entre 
5 pa 8 mil persona wardando pa un tereno. Varios Minister 
di Infrastructura den pasado a haya nan mes involucra cu 
husticia pa a parti tereno sin tene cuenta cu regla. Nan a haya 
nan mes bou investigacion y consecuentemente Ministerio 
Publico a paralisa e departamento e tempo ey. 


“Pues nos ta para pa integridad y pa combati corupcion y 
ora bo ta para pa integridad y bo ta combati corupcion, tur 
bo departamentonan ta alinea den esaki y nos ta haci tur 
nos maximo esfuerso pa combati corupcion tambe.”, Prome 
Minister a enfatisa. 


Nan mes a brasa corupcion y awor 


Politiconan di oposicion ta ataca Ministerio 


Publico pa tapa nan propio foutnan 

DURANTE Conferencia di Prensa di Gobierno di Aruba diaranson 
31 di juli mainta, Prome Minister Everlyn Wever-Croes a elabora 
riba e Protocol cu Ministerio Publico y Departamento di Recurso 
Humano tin ya desde 2005. Prome Minister ta referi na un caso 
specifico na unda cu oposicion ta purba atacha su nomber 
bisando cu e ta mete den Ministerio Publico. 


“Ta straña mi cu e politiconan aki ta zwaai cu cantidad di papel 
pa bisa cu mi ta mete den Ministerio Publico pasobra Ministerio 
Publico y Departamento di Recurso Humano tin un protocol ya 
desde 2005 y e politiconan aki tawata minister e tempo ey caba, y 
a traha cu e protocol y mester conoce e protocol”, Prome Minister 
a remarca. 


E protocol aki a wordo aplica den tur investigacion cu a tuma luga, 
ta tumando luga y cu lo tuma luga den futuro tambe pasobra ta 
proceduranan standard. E protocol aki a wordo aplica den casonan 
manera IBIS, Avestruz, Flamingo y Kukwisa. Esaki kiermen cu no 
ta nada nobo sino proceduranan standard. E persona en cuestion 
tawata un sospechoso pa Ministerio Publico den caso Kukwisa. Y 


ta e propio Parlamentario Marisol Tromp a declara cu e director 
di DIP e tempo ey lo a entrega un keho falso contra su persona. 


Prome Minister a duna di conoce cu na e momento cu un 
empleado publico ta un sospechoso pa Ministerio Publico, e no 
ta algo di Ministerio Publico (OM) so, e ta bira algo cu ta concerni 
Departamento di Recurso Humano (DRH) tambe, pasobra e tin di 
haber cu e situacion disciplinario di e persona y e integridad di 
e persona. Den un caso asina, e protocol ta indica cu OM y DRH 
tin contacto cu otro riba cierto asuntonan, no riba e investiga- 
cion criminal pero si riba cierto informacion cu ta importante pa 
e caso disciplinario. Ora cu OM dicidi di seponeer un caso, esta di 
no sigui persigui e persona manera tawata den e caso aki, e ora 
nan ta informa Gobierno pa locual ta importante pa e caso disci- 
plinario. 


Den e caso aki ta e propio Marisol Tromp a anuncia cu e director 
aki a entrega un keho falso contra su persona y p’esey e caso 
Kukwisa a cuminsa. Y door cu e keho tawata falso, e caso a wordo 
cera y Marisol Tromp no ta un sospechoso mas despues di dos 
aña. 


Pues logico ora un director di un departamento cu ta wordo 
acusa di a entrega un keho falso contra su ex-minister, e ta 
algo cu mester haya atencion. Ademas, e caso disciplinario cu 
ta andando aworaki ta basa riba varios otro aspecto. Awo, cu e 
persona en cuestion a dicidi di comparti e informacionnan aki cu 
politiconan oponente pa haci politica barata cu nan, esey, Prome 
Minister a subraya, ta keda pa nan cuenta. 


“Pero nos di nos banda, ta haci nos trabou manera mester ta. Y ora 
bo ta kere den integridad bo tin cu actua cu integridad, irespecto 
ken e ta. Mi ta rechasa y condena e atakenan inhusto y infunda 
di e politiconan aki contra Ministerio Publico y Departamento di 
Recurso Humano y contra mi persona. 


Desde cu Gabinete Wever-Croes I a sinta, integridad a wordo 
poni central y nos departamentonan sa esey. Y ora un ambtenaar 
comete algo ilegal, tin consecuencia p’e. Sea ta consecuencia 
criminal of penal den man di OM of disciplinario den man di DRH. 
Esakinan ta proceduranan standard. 


Mi ta lamenta cu cierto politiconan, cu pasobra nan ta wordo 
investiga of pa scapa nan pellejo, ta ataca institutonan impor- 
tante di nos pais y ta tilda tanto OM como mi persona di ta actua 
fout. Mi mensahe na e politiconan aki ta pa nan bira mas serio 
y acepta nan propio responsabilidad pa nan propio actonan y 
cuminsa respeta institutonan importante di pais Aruba”, Prome 
Minister a enfatisa. 


Aplicando proceduranan standard den tur caso di investigacion 
Ministerio Publico y Departamento di 


Recurso Humano tin un protocol desde 2005 

MINISTER di Turismo y Salud Publico sr. Dangui Oduber a 
entrega dia 25 di juli contesta na parlamentario sra. Gunn, 
cu a haci 20 pregunta tocante vacunacion. Sra. Gunn a referi 
na 4 carta cu a wordo dirigi entre parlamentario di Hulanda 
esta sr. M. De Graaff pa e agencia EMA (European Medicines 
Agency) cual ta e agencia Europeo responsabel pa autorisa 
y monitorea medicina y vacuna riba e mercado Europeo. Den 
e carta ta ser pidi aclaracion riba problema y consecuencia 
cu e vacunanan contra COVID-19 lo a crea. 
Mester remarca cu e prome carta a wordo skirbi door di entre 
otro sr. De Graaff, cual persona anteriormente tawata afilia 
cu e partido controversial Forum di Democracia. E persona 
aki a wordo desacredita como sospechoso di a ricibi soborno 
di Rusia relaciona cu influencia Ruso y intento di destrui 
politica Europeo. Mescos tambe algun otro personanan cu a 
firma e carta aki, manera Joachim Kuhs y Francesca Donato, 
cual 2 personanan tambe a wordo desacredita door di tin 
posicionnan extremista. 
Cu esaki Minister Oduber ta bisa cu e ta hopi preocupa cu 
sra. Gunn lo ta afilia cu partidonan extremista aki y ta sigui 
e ideanan di partidonan y individuonan cu ta boga pa mete 
cu Rusia y asina destrui democracia. 
Minister Oduber no ta comprende cua consecuencianan di 
vacuna sra. Gunn ta referi na dje. E vacunacion na Aruba 
a yuda proteha nos pueblo contra COVID-19 y asina yuda 


Aruba sali positivo for di e pandemia. E vacuna a yuda nos 
Aruba cu recuperacion. Ta parce cu sra. Gunn no a haci su 
huiswerk y mas bien a fungi como un vocero di extremistanan 
y hendenan basta dudoso. 
Den Minister Oduber su contesta na parlamentario sra. Gunn 
a entrega dato tambe pa mustra cu despues di e periodo di 
vacuna, no tawata tin, ni tin awendia, ningun morto registra 
cu ta mustra di ta causa pa e vacuna contra COVID-19. 
Hendenan cu a fayece di covid cu tawata vacuna tur tawata 
tin co-morbiditeit (otro malesanan cronico) serio. Datonan 
ta mustra cu juist mortonan despues di 2020 tawata menos 
tur aña, dus e ponencia cu e vacuna lo a causa mas morto 
no ta klop. Si ponencia di sra. Gunn ta cuadra cu e vacuna lo 
a causa cu mas persona a fayece e ora e cifranan di cantidad 
di fayecidonan despues di Covid lo mester a demostra esey 
tambe cual NO ta e caso! 
* Het aantal sterfgevallen in 2021 was 964 
* Het aantal sterfgevallen in 2022 was 879 
* Het aantal sterfgevallen in 2023 was 814 
Minister Oduber ta lamenta cu un miembro di parlamento 
di Aruba ta presta su mes pa haci acusacionnan asina serio 
sin por prueba esaki. Ta preocupante tambe cu e sentimen- 
tonan di sra. Gunn, cual ta referi na cartanan di un partido 
cu personanan extremista, ta crea duda y sembra panico 
den nos comunidad sin ningun motibo. 


Minister Dangui Oduber 


Parlamentario Aquannette Gunn ta uza carta di extremista 
pa por crea panico bou pueblo di Aruba encuanto vacuna 

DURANTE e evento “Christmas in July” cu a tuma luga 
diadomingo ultimo na Hardrei di Faust, anteriormente 
conoci como e pista di Hot Wheels na Weg Fontein, Banda 
La Paranda tabata un di e atraccionnan principal, must- 
rando su influencia den e musica di Aruba. E actuacion 
di e grupo, conoci pa su papel den e preservacion y cele- 
bracion di gaita, a destaca den un dia yena di talento 
local. 


Banda La Paranda, un grupo fo’i San Nicolas mes, a ofrece 
un presentacion vibrante cu a subraya su contribucion 
n’e panorama musical di Aruba. Su repertorio, cu ta uza 
ritmo manera Gaita, Tambu, Tumba y tambe Calypso, a 
cautiva e publico y a mustra e herencia cultural rico cu 
nan ta representa. 


E evento aki tambe a inclui actuacion di otro grupo 
local destaca manera Grupo di Betico, Alma Folklorico y 
Maruba, ampliando e diversidad musical y celebrando e 
rikesa di e tradicion Arubiano. E participacion di Banda La 
Paranda den e evento aki no solamente a brinda e opor- 
tunidad pa aprecia su musica, sino cu tambe a destaca 
su impacto duradero den e cultura local. 


Jhon Freddy Montoya Tobon, artista y compositor, a 
expresa su admiracion pa Banda La Paranda, señalando 
con e banda tabata un fuente constante di inspiracion 
den su carera. Su influencia a refleha den e trabao di 
Montoya, kende a haya den Banda La Paranda un scol di 
composicion y un modelo pa sigui. 


Resumiendo, e evento “Christmas in July” no solamente 
a celebra Pasco anticipadamente, sino cu tambe a ofrece 
un showcase di e vibrante musica di Aruba, cu Banda La 
Paranda briyando hunto cu e otro gruponan local talen- 
toso y reafirmando su luga den e cultura musical di e isla. 


Jhon Freddy Montoya Tobon cu elogio 


Banda La Paranda t’un fuente constante di inspiracion musical 

DIAHUEBS 1 di augustus, Lotto, e loteria di Aruba, ta 
contento di por anuncia un integrante nobo “Strike” den 
e famia di Instacash cu lo duna bo e oportunidad pa gana 
placa cash al instante! 


Abo ta cla pa gana placa instantaneamente y no mester 
warda pa sorteo? Desde diabierna awo, 2 di augustus Lotto 
lo trece un adicion mas na e famia di Instacash cu ta yama 
Strike. 


E wega di Strike ta costa solamente 2 florin cu lo tin dife- 
rente premio cash y bo por gana te cu Afl. 2.500,-! 


Con pa hunga? 
Bishita bo rebendedo di Lotto preferi y pidi pa bo Strike di 
Instacash desde diabierna awo. Ora bo cumpra e wega di 
Strike, bo ta ricibi un ticket for di bo rebendedo preferi. Riba 
e ticket bo ta wak varios pin di bowling cu diferente number 
riba cada un. 


Match por lo menos cuater (4) di bo numbernan ganado 
cu e numbernan riba e pin di bowling y gana e premio den 
e seccion di premio ilustra abou. Dependiendo e cant- 
idad di number bo match bo por wak cuanto bo ta gana na 
banda di e cantidad cu bo a match den e seccion di premio. 
Cuminsando si bo match cuater (4) di e pin di bowling bo ta 
gana Afl. 2 y si bo match tur dies (10) pin di bowling bo ta 
gana e premio maximo di Afl. 2.500,-. 


Instacash ta dunabo e oportunidad pa hunga bo weganan 
preferi manera 5X The Cash, 10X The Cash, 20X The Cash, 
Bingo, Money Tree, Match for Cash, Gold Mine, Hot Numbers, 


e famia di Instant Jackpot, Tic Tac Cash, Shooting Star, 
Buckets of Cash y awo Strike cu ta dunabo e chens pa gana 
placa al instante! 


Lotto, E Loteria di Aruba tin diferente wega, Catochi, Big 4, 
1-OFF, Zodiac, Wega di Number di Korsou di Lotto, Lucky 3, 
Multi-X, Lotto di Dia, Lotto 5, Mini Mega y cu su Mega Plus y e 
diferente weganan di Raspa y Gana y Instacash. Cumprando 
Lotto bo ta contribui na deporte riba nos isla. E meta ta pa 
organisa loteria, cambia bida di su hungadonan y na mes 
momento inverti den deporte local pa medio di donacionnan 
na e comision di subsidio. 


Lotto ta introduci un miembro nobo di Instacash “Strike”! 

DIADOMINGO, dia 28 di juli, a tuma luga e eleccion presi- 
dencial 2024 na Venezuela, caminda cu e pueblo Venezolano 
a acudi masalmente n’e urnanan pa eherce nan derecho di 
voto y eligi nan presidente. 


Na Aruba, mas di 1300 ciudadano Venezolano tabata registra 
pa vota, aunke solamente un poco mas di 500 a eherce na 
derecho. Autoridad na Aruba a gradici e votadonan y n’e 
Consulado di Venezuela na Aruba pa organisa y sigura pa 
tur cos transcuri di manera trankil y ordena, algo cu lamen- 
tablemente no tabata e caso na Venezuela. 


Sinembargo, e controversia a surgi na Venezuela na final di 
e atardi y despues di e entrada di e resultadonan oficial. 
E comunidad internacional, incluyendo Aruba y Reino 
Hulandes, a expresa duda riba si e resultadonan publica ta 
refleha e realidad di e votacion y ta pidi transparencia. 


E boluntad democratico di e pueblo Venezolano mester ta 
respeta. Tanto na Aruba como di henter Reino Hulandes, 
tin preocupacion p’e desaroyonan for di diadomingo anochi 
despues di e anuncio oficial di e resultadonan di e eleccion 
presidencial. Reino Hulandes ta uni n’e comunidad interna- 


cional den un yamada na total transparencia den e proceso 
electoral y den e maneho di e resultadonan. Na Aruba, ta 
sigui di cerca y cu hopi atencion, e ultimo desaroyonan na 
Venezuela. 


Aruba lo mantene su frontera cu Venezuela cera te cu final 
di augustus, un decision tuma tres luna pasa. Mientras cu no 
tin stabilidad na Venezuela, lo ta mas dificil pa contempla e 
reapertura di e frontera. 


Ta haci un yamada na henter e pueblo di Aruba pa mantene 
calma y trankilidad. Aruba ta un pais cu ta biba di turismo 
y di servicio cu ta brinda su bishitantenan. No por permiti 
turbulencia ni intrankilidad. E situacion na Venezuela no ta 
nobo y tabata un problema constante desde inicio di e gobi- 
erno di Gabinete Wever-Croes na 2017 y ta sigui ta awe. 


Sinembargo, esaki no ta algo cu por soluciona na Aruba. 
Ta importante mantene calma y trankilidad den e pais. E 
Gobierno ta preocupa pa esunnan cu ta biba na Venezuela 
den e actual situacion interno. Lo sigui monitor y permaneci- 
endo alerta y ta pidi pa tur uni den oracion pa pronto tin un 
solucion na Venezuela. 


Prome Minister Evelyn Wever-Croes 


Reino Hulandes ta pidi transparencia 


total den eleccion di Venezuela 

DIASABRA ultimo Baki den Bario tabata na Savaneta unda 
a ricibi alrededor di 450 vehiculo cu tabata dispuesto pa 
separa nan desperdicio pa wordo procesa na un manera 
responsabel. E iniciativa aki ta parti di e campaña nacional 
Limpi Limpi, cu tin como meta promove habitonan di sepa- 
racion y stimula responsabilidad propio di desperdicio pa un 
economia circular na Aruba. 


Den oranan di madruga partnernan a cuminsa prepara 
e Veld di Undesa pa por maneha e fluho di autonan cu lo 
mester a haci uzo di e bakinan di separacion. Tambe mester 
a percura pa facilita e caminda pa ora trucknan mester 
reemplasa e baki yen pa un baki bashi. Pa 7’or di mainta 
Bureau City Inspector a habri e parke di separacion unda 
a guia e ciudadanonan pa por entrega nan desperdicio di 
metal, e-waste, azeta di cushina, taira, carton, construc- 
cion, greenwaste y bulkwaste. Tur e tiponan di desperdicio 
ricibi tin un destinacion cu lo por encontra riba pagina di 
web www.limpi.aw . Tambe por bishita e pagina menciona pa 
e fechanan di Baki den Bario. 


Ministerio di Naturalesa ta continuamente trahando pa forti- 
fica e campaña nacional Limpi Limpi pa combati e problema 
di entre otro dump ilegal y e comportamento di tira sushi 
riba caya y band’i lama. Den colaboracion cu otro depar- 
tamentonan di naturalesa a bin ta identifica diferente di e 
dumpnan ilegal y e esnan cu ta responsabel pa e actonan 
aki. E instancianan concerni a wordo informa pa tuma accion 
y atende debidamente cu e situacionnan aki. 


Maneho di desperdicio ta un proceso dinamico cual ta 
encera diferente pasonan pa por yega na un sector di 
desperdicio robusto y circular. Na mei ultimo a cuminsa cu e 
Circular Assessment Protocol (CAP) hunto cu Impact Blue. 
E CAP ta un modelo cientifico cu a wordo desaroya door di e 
Circularity Informatics Lab na University of Georgia. E evalu- 
acion circular aki lo provee datonan crucial dirigi riba reduci 
desperdicio cu ta termina den nos medio ambiente y tambe 
promove e maneho di materialnan cu por wordo recupera. 


Ministerio di Naturalesa ta reconoce cu cada cambio posi- 
tivo ta tuma su tempo. Ministerio ta trahando riba solu- 
cionnan a termino corto, mediano y largo plaso. E caminda 
pa un economia circular ta uno largo y dificil pero cu sigura- 
mente ta bale la pena pa cana. E meta ta pa crea un Aruba cu 
nos tur por ta orguyoso di dje. Cu un compromiso continuo 
na protege y preserva nos medio ambiente y naturalesa. 
Minister Arends ta encurasha tur miembro di nos comun- 
idad pa uni na e esfuersonan pa logra un Aruba limpi limpi. 


Baki den Bario ta sigui conscientisa comunidad 
ariba e importancia di separacion di desperdicio 

PA CINEARUBA su obra auditivo e funda- 
cion ta ofreciendo diferente tayernan 
gratis. E proyecto ‘TracingRED’ ta consisti 
di tayernan pa skirbi script, traha musica y 
actuacion di voz incluyendo efecto di zonido. 


Esaki ta bay ta e dos biaha cu CINEARUBA 
lo crea un obra auditivo, e ultimo tabata 
‘Drama den Aire’ unda cu coriente a bay net 
momento cu dos amiga tabata mirando e 
capitulo final di nan telenovela faborito. E 
obra auditivo di e aña aki lo tin e topico di 
sclavitud y e storia lo wordo crea durante 
e tayernan. Tur tayernan ta conecta cu e 
obra, unda participantenan di musica lo 
traha e canticanan cu lo sali den e obra. 
Participantenan di actuacion di voz lo actua 
den e obra y otronan lo realisa e efectonan 
di zonido. 


E prome dos tayernan ta di skirbi script y 
musica. E tayernan lo inicia dia 2 di september 
y tin un duracion di 12 dia parti den un luna. 
Tayernan lo ta tur atardi. Participantenan 
di script lo siña con pa tecnicamente skirbi 
un script, pero tambe e parti literario di un 
script. Participantenan di musica lo wordo 
introduci na instrumentonan Afrocaribense 
y conhunto cu e instructor nan lo traha e 
cantica pa e obra. 


Na october lo inicia e tayernan di actua- 
cion di voz cu lo bay hunto cu efectonan 
di zonido. Participantenan lo siña diferente 
aspectonan di uzo di voz pa un obra audi- 
tivo y tambe con pa crea efectonan practico 
y digital. Di biaha lo sigui pa e presentacion 
final cu lo ta na november. 


Tur participante lo forma parti di un podcast 
unda cu nan lo papia di nan experencia cu 
e tema, e tayernan y e proyecto. Tambe un 
video reportahe lo wordo haci di e partici- 
pantenan unda lo documenta ful e proceso. 
Edad pa participa na e tayernan y e proyecto 
ta 12 aña bay ariba. 
Pa mas informacion y inscribi bishita e 
pagina web cinearuba.com. 


Fundacion CINEARUBA cu tayernan di skirbi 
script, traha musica y actuacion di voz gratis 

AÑA pasa a inicia e prome fase di e bunita proyecto di agro- 
foresteria unda cu a instala un hardin di alimentacion na 11 
scol basico rond di nos isla. Cuminsando na luna di januari, 
Ministerio di Naturalesa en conhunto cu Santa Rosa y Living 
Soil Aruba, a instala 10 hardin di alimentacion na diferente 
scol basico rond di nos isla incluyendo un na IPA.  
  
E metodo di agroforesteria syntropico cu a wordo implementa 
na cada un di e hardinnan aki ta uno unda cu e matanan di 
e hardin ta brinda otro nutricion y apoyo. E hardin ta wordo 
diseña y planea di tal manera cu su so por mantene su mes 
cu asistencia minimo di hende. Ademas, e espacio rekeri pa 
un sistema di agroforesteria syntropico no mester ta grandi. 
Pues e ta un proyecto cu facilmente por wordo cuminsa na 
cas of oficina di trabou.  
  
E meta di e proyecto aki ta pa inculca practicanan cu lo yuda 
nos pais yega na un nivel mas halto di siguridad di alimen- 
tacion y un posibel pilar economico nobo. E muchanan cu a 
wordo introduci na e proyecto aki, cu awor ta den e miles, 
por siña di agricultura y kisas participa den e sector aki 
ariba nan mes den algun futuro.  


  
Ministerio di Naturalesa ya a cuminsa cu e di dos fase di 
e proyecto aki unda cu scolnan secundario, instancianan 
social, centronan di bario y comunidadnan di vecindario 
lo ricibi nan mes un hardin. Di e manera aki ta busca pa 
trece un cambio grandi den nos comunidad y diversifica nos 
economia cu locual cu nos mes ta planta y cosecha.  


Proyecto di Agroforesteria 


E caminda pa un cambio fundamental den nos sector agricola  

DIA prome di augustus, Iglesia Catolico ta celebra “San 
Alfonso Maria de Ligorio, un santo cual bida y legado a laga 
un marca profudo den teologia y spiritual cristian. Naci na 
Marianella, cerca di Napoli, Italia, dia 27 di september 1696, 
Alfonso Maria de Ligorio ta wordo recorda pa su compro- 
miso cu e dictrina y su incansabel labor pastoral. 


Bida y formacion 
San Alfonso a crece den un famia noble y a ricibi un forma- 
cion educativo riguroso. Riba un edad tempran, el a mustra 
un gran talento den e estudio di e hurisprudencia, loke a 
hib’e na obtene un doctorado den derecho civil y canonico. 
Sinembargo, despues di un experiencia spiritual profundo, a 
dicidi laga su carera como abogado pa dedica n’e bida reli- 
gioso. 


Na 1723, Alfonso a wordo ordena como sacerdote y a uni 
n’e Congregacion di Santisimo Redentor, un orden cu e mes 
a funda na 1732, cu e obhetivo di revitalisa e bida spiritual 


den zuid di Italia, particularmente entre e pober y e marigna- 
donan. Su congregacion, conoci como e Redentoristanan, a 
enfoca den predicacion y mision den e areanan mas necesita 
di un renobacion spiritual. 


Virtud y Legado 
San Algonso Maria de Ligorio ta wordo venera no solamente 
pa su logronan academico y teologico, sino tambe pa su 
bida di humildad y servicio. Su dedicacion p’esunnan mas 
necesita y su preocupacion p’e pastoral a hib’e pa ta un guia 
spiritual pa hopi. Su habilidad pa combina un profundo bida 
di oracion cu un compromiso practico den e campo di evan- 
gelisacion a bal e respet y e cariño di esunnan cu a conoce. 


Den su fiesta, dia 1 di augustus, e fielnan tin e oportunidad 
di reflexiona riba su siñansa y pidi su intercesion pa biba cu 
e mesun pasion y devocion cu el a demostra den su bida. 
San Alfonso Maria de Ligorio, ta sigui ta un modelo di spiri- 
tualidad profundo y dedicacion pastoral pa tur e cristiannan. 


Un faro di teologia y spiritualidad 


Awe ta dia di San Alfonso Maria de Ligorio 


37 
Diahuebs, 1 Augustus 2024 
COMUNIDAD 
AWEMainta 


DESPUES cu pastoor Santiago a 
bendiciona e alba di seis hoben di 
Pastoral Hubenil Noord (PHN) den 
Hofi di Pastorie diadomingo ultimo, 
Parokia Santa Anna, situa na 
Noord, a celebra su fiesta patronal 
cu un misa solem pa 6’or di atardi. 
Prome cu esey e hobennan den 
nan vestuario sagrado y litur- 
gico a participa na e procesion 
rond di misa Sta. Anna, hunto cu e 
otro miembronan di PHN, mayor-, 
familiar- y devotonan. Tata di 
e hobennan di PHN no a keda 
atras, nan tabata encarga pa pasa 
rond cu e imagen di Santa Anna, 
mama di Hesus su mama. Y awe, 
cu gran alegria, Iglesia ta ricibi y 
bendiciona proposito di Jayden, 
Nathania, Alyssa, Daniel, Jurvin y 
Sion, kendenan a scoge pa sirbi 
Señor cu un dedicacion ainda mas 
grandi! 


Seis hoben di Pastoral Hubenil Noord a ricibi nan alba bendiciona 

RECETA DI DIA 


Ingrediente: 
1 cup di juice di apelsina natural 
1 cup di juice di anasa natural 
1 cup di juice di mango natural 
1 cup di strawberry fresco, laba y corta na wiel 
1 kiwi pela y corta na wiel 
½ cup di blueberry fresco 
Forma pa e palo friu 
Palito p’e palo friu 


Instruccion: 
1. Prepara e formanan: Sigura cu e formanan p’e palo friunan 
ta limpi y cla pa uza. 


2. Yena e formanan cu fruta: Pone e wielnan di strawberry, 
kiwi y e blueberrynan den e formanan p’e palo friunan. Purba 
di distribui e frutanan di manera uniforme pa cada palo friu 
tin un mescla colorido y varia di fruta. 


3. Añadi e juicenan: Basha e juice di apelsina, anasa y 


mango den e formanan riba e frutanan. Bo por mescla e 
juicenan door di basha of añadi cada juice separa pa obtene 
un efecto di capa. 


4. Hinca e palitonan: Pone e palitonan den e forma. 


5. Vries: Pone e forma den freezer y lag’e vries durante por 
lo menos 4-6 ora of hasta e ta completamente frozen. 


6. Sac’e di e forma: Pa saca e palonan facilmente di e forma, 
bo por hinca e base di e forma den awa lauw durante algun 
seconde. 


Disfruta: Cla bo ta. Awo bo tin palo friu di fruta tropical dushi 
y refrescante perfecto pa combati e calor, Fuera di ta salu- 
dabel, nan ta hopi facil pa traha y bo por personalisa nan cu 
bo frutanan faborito. 


Nos ta spera cu bo disfruta di e palo friu aki y cu awo por 
yuda bo mantene bo fresco. 


Palo friu di fruta tropical 

TA imposibel traha un cas sin fundeshi, pasobra ta e 
fundeshi ta wanta e cas, y mas fuerte e fundeshi ta, mas 
duro e cas ta. Ora e fundeshi ta zwak e cas ta scheur y e ta 
cay den otro, pasobra e no tin un bon fundeshi pa wanta 
su peso. 


Asina tambe ora nos bida no ta funda den Cristo Hesus, 
nos bida ta debil, y e enemigo di nos bida satanas, ta 
hunga yoyo cu nos pasobra nos bida no ta fundamental 
den Cristo, y nos no sa ken nos ta, nos no conoce nos iden- 
tidad manera ta para skirbi den 1 Corintionan 6:19-20. 


Cristo Hesus ta e baranca riba cual nos mester pone e 
fundeshi di nos bida: E ta nos Salbador, nos Redentor, nos 
pronto Auxilio den tur tempo di dificultad, nos Libertador 
for di gara di e enemigo. Cristo Hesus a priminti cu nunca 
E lo bandona, tampoco desampara nos, E lo ta cu nos te 
na fin. 


Nos bida ta depende di palabra di Fe cu sali for di nos boca 
cual ta trece crecemento Spiritual, cual ta e base pa yuda 
nos den nos bida social y material, pasobra: No sea gaña 
mi rumannan stima. Tur bon regalo y tur don perfecto, ta 
bini for di ariba, y ta baha bini for di e Tata di luznan, cerca 
Kende no tin variacion ni sombra di cambio (Santiago 
1:16). 


Crecemento spiritual ta mustra nos kico ta maldad, y bida 
di pica y locual ta deshonra Dios. Y esey ta locual nos tur 
tin mester, pasobra e ta duna nos disernimiento pa por 
para firme contra e plan di e enemigo, y resisti tentacion y 
malicia di mundo. 


Sin fe ta imposibel agrada Dios, pasobra esun cu ta bini 
cerca Dios, mester kere cu E ta y cu E ta Esun cu ta recom- 
pensa esnan cu ta busc’E (Hebreonan 11:6). 


Tur locual nos ta pidi, nos mester pidi den fe y sin ningun 
duda, pasobra esun cu ta duda ta manera un ola di lama, 
cu ta wordo lastra y tira door di biento. Pasobra no laga 
e hende ey spera cu e lo ricibi algo di Señor siendo un 
hende di curason dobel, inconstante den tur su camind- 
anan (Santiago 1:6-7-8). 


E palabranan di Fe den Dios cu ta sali for di nos boca, ta 


nos defensa, ta nos curashi, ta nos confiansa, den Esun cu 
semper a yuda y ta yuda nos. Bendiciona ta esun cu ta kere 
den Dios y ta pone cu confiansa den su Creador. 


Hesus a bisa: Ta e Spirito ta Esun cu ta duna bida, e carni no 
ta bal nada, e palabranan cu mi a papia cu boso ta spirito 
y ta bida (Juan 6:63). 
Tur esnan cu ta bay contra boluntad di Dios, y ta haci 
cosnan inmoral y no kier arepenti di nan eror y cambia nan 
bida, tambe ta debilita den nan fe, pasobra un bida den 
pica y abominacion, no por agrada Dios. 


Ma e husto ta biba pa medio di Fe: y si e hala atras, Mi alma 
no tin placer den dje. Ma nos no ta di esnan cu ta hala atras 
pa destruccion, sino di esnan cu tin fe pa preservacion di e 
alma (Hebreonan 10:38-39). 
Den Lucas 9: 62 Hesus ta bisa: Ningun hende cu ta pone 
man na ploeg y ta wak atras no ta apto pa e reino di Dios. 


P’esey nos mester declara y profetisa palabranan di Fe riba 
bida di nos yiunan, pa nan por para firme. 
( Numbernan 6:24-26). 


Fortaleza pa Famia 


Sinceramente, Pastoor Marcel Balootje 


Fe den Dios ta nos fundeshi 

Mi Dios, Mi Señor, Mi Salbador 


Cu Bo amor infinito tenemi den Bo braza 


Ya no tin scuridad 


Unicamente Bo Luz briyando 


Cu inmenso tristesa y dolor, na nos curason y 


conforme Dios Tata todopoderoso su boluntad, nos 


ta participa fayecimento di: 


Erica Edwina 


Maduro-Lampe 


*25 JUNI 1951 – †27 JULI 2024 


Na nomber di su: 
Esposo: 
Stephen Maduro 


Yiu: 
Jessica Shamira Maduro 


Rumannan: 
Erwin – Hilda Lampe-Kelly yiu y famia 
Aurita Lampe – Boepi Groder 
Eta-Clemente Tromp-Lampe yiunan y famia 
Shonrita Lampe yiunan y familia 
Egidio (ShonI) – Ruth Lampe- Mojica yiunan y famia 
Mirto (Riki) -Lorena Lampe-Lopez/Tobar yiunan y 
famia 
†Iris – Benjamin(Benny) Tromp – Lampe y yiu 
Miguel Lampe 


Swa y Cuṅanan: 
Reynaldo – Rika Maduro – Maduro yiunan y famia 
Suzanne Dijkhoff - yiu y famia 
Margareth Mercedes Maduro 
Nick - Lucia Maduro – Wernet yiunan y famia 
Raymond - Marlene Maduro -Tromp yiunan y famia 
Shirley Solognier – yiunan y famia 
Yvonne Maduro y yiunan 
Marlyne - Jani Stamper – Maduro yiunan y famia 
Eveline Frank -yiunan y famia 
Eddie- Diana Maduro - Leest yiu y famia 


Omo y Tantanan: 
Anselmo (Chemy) – Annie Kock yiunan y famia, 
Marianita Quandus-Kock (Madrina stima) y Rina 
Zapata-Kock 


Padrino: 
Mario (Mai) Croes 


Sobrino y Sobrina nan/ Primo y Prima nan 


Amiga(o)nan: 
Leticia, Olga, Martha, Doke, Mena, Bertha, Sharline, 
Lisbeth, Alex Hassel, Dario 


Famia: 
Maduro, Lampe, Kock, Quandus, Groder, Kelly, 
Pardo, Lopez Tobar, Timmermans, Dubero, 
Tromp, Chundro, Ras, Arends, Croes, Zapata, 
Dijkhoff, Stamper, Leest, Solognier, Romp, Wernet, 
Henriquez, Frank, Kurban, Carrera, Damaryani, 
Mojica 


Famia na: Hulanda, Italia, Colombia, Merca 


Acto di entiero lo tuma lugar diabierna 2 di 
augustus 2024 pa 4 ‘or di atardi, saliendo for di 
Misa Immaculata Conception pa santana “Santa 
Maria” na Santa cruz. Erica lo ta reposa for di 2’or 
te 4’or di atardi den Misa Imaculada Concepcion 
na Santa Cruz. 


Adres pa condolencia: Diahuebs 1 di augustus 2024 
na Aurora Funeral Home & Creamatory, for di 7’or 
pa 9’or di anochi. Nos disculpa si nos por a lubida 
algun miembro di famia den nos tristesa. 


Despues di entiero no ta ricibi bishita di 
condolencia na cas. 


Na lugar di flor of krans un donacion pa 
Kankerfonds ta altamente aprecia. 


Laga tur loke ta spera mi ta bunita 


Laga tur locual cu mi encontra 


na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Cado Wever. 


Conforme cu boluntad di Dios a fayece na 


edad di 64 aña 


Rudolfo 


van der Biezen 


Mihor conoci como: 


Dolfi, Adolf, Wijk, Weke, Boro, Joker, Pai 


Doño di boto Nini A-737 
*12-6-1960 - †27-7-2024 



Na nomber di su: 


Señora: 
Marjolene van der Biezen-Marques 
Yiunan: 
Tracy y Trevor van der Biezen 
Mayornan: 
†Ludovicus (Wijk) y †Justina Lucianita (Nini) van 
der Biezen-Jansen 


Rumanan: 
†Juan y Caridad van der Biezen-Jacobs y famia 
†Selsa van der Biezen 
†Julio (Jul) van der Biezen 
†Bernadette (Deta) y Antonio Jacobs y famia 
Francisquita van der Biezen 
†Jose (Joy) van der Biezen y famia 
†Benito (Ito) y Delia van der Biezen-Hernandez y 
famia 
Philomena (Mena) y Edwin Daké y famia 
Julieta van der Biezen 
†Alfonso (Roy) y †Alejandra van der Biezen- 
Aquilera y famia 
†Elvira y †Roycy Solognier y famia 
Glenda y Matthew McCarthy-van der Biezen y 
famia 
Swa y cuñanan: 
Monique Marques y famia Chirino 
Mylene y Oliver Riding-Marques y famia 
Rocky Marques, yiunan, y Jenny Agudelo 


Demas subrino, subrina, primo, prima y iha 


Bisañan y amigonan di cas: 
Pedro y Ingrid Ras y famia, Nivia y Masoud 
Doolabi-Geerman y famia, Madeline y Mohsen 
Doulabi-Ridderstap y famia, Marina Ortega, 
Harold Alberts, Robert Tromp , Kito Maduro, 
Hubert y Gwen Ras, Jhonny Erasmus y mucho 
mas 


Coleganan y ex-coleganan di: 
Atardi Restaurant Marriott, La Cabana Casino 
Restaurant, Chez Mathilde Restaurant, 
Papiamento Restaurant. Ruinas del Mar Hyatt, 
French Steakhouse Manchebo 


Amigonan di Bucuti Yacht Club y tur su 
amigonan piscador, amigonan cu ta sinta cune 
na Seroe Patrishi, Sero Blanco, Babijn, Siribana y 
Modanza. 
Demas famia, amigo, bisiña, colega, piscador y 
tur cu a conoce. 
Ta invita pa duna condolencia diaranson 31 juli 
2024, di 7or pa 9or di anochi na Aurora Funeral 
Home 


Acto di despedida lo tuma lugar diahuebs 1 
augustus 2024 di 1or pa 4or di atardi na Aurora 
Funeral Home y despues lo sali bai pa Santana 
Paradera. 


“Laga tur locual ta sperami ta bunita, Laga cu 
tur locual cu mi encontra na caminda ta bunita 
Laga tur locual cu ta rondonami ta bunita, Laga 
tur locual cu mi a laga atras keda bunita, y laga 


esaki nan termina den tur bunitesa”. 


Cu profundo tristeza na nos curason pero 


agradecido pa locual el a significa pa nos, nos 


ta anuncia fayecimento di: 


Sr. Benjamin 


S. Figaroa 


Mihor conoci como “Jimmy” 
*11 aug 1962 – †29 july 2024 


Na nomber di su: 
Mayornan: 
† Silberio y † Francisca Figaroa 


Viudo di: 
†Juliana E “liesje” Figaroa-Geerman 


Yiunan: 
Shaluzdin Figaroa 
Benjamin “Juni” y Yamelies Figaroa-Petit 


Nieta y Nietonan: 
Giandra Erasmus 
Giandre Erasmus 
Giand-marc Erasmus 
Benjamin Figaroa 
Benson Figaroa 


Compañera: 
Maria Elva Pereira 


Rumannan: 
† Juan Brete 
Violeta “Ola” Figaroa i Yunnan 
† Luis Figaroa i Agnes i yui y famia 
Maria “Liesje” Figaroa y Oscar Gomez y Yunnan 
Emelina “Emmy” Figaroa 
Carmen y Axel “Doei” Jansen y Yunnan 
Teresita “Treesje” Figaroa i yui 
Edwigia “Wia” y Stanley Rosina y Yunnan 
† Theodor “Buchi” Figaroa 
† Lourdes “luchi” Figaroa y † yui 
Irene Figaroa 
† Johnny Figaroa 


Tanta I omonan prima y primonan, comer I 
compernan, su bisiñanan, amiga I amigonan, 
conocirnan I amistadnan. Ex Coleganan di 
Palm Tours (watersports). 


Famianan: 
Figaroa, Geerman, Erasmus, Petit-Colina, Lopez, 
Giel, Tromp, Kelly Hernandez,, Farro, Ponson, 
Gomez, Jansen, Oduber, Rosina, Blanco, Urbina, 
Lacle, Pereira y demas famia. 
Adres pa Condolencia: 
Aurora Funeral Home Dialuna 5 july 2024, 07:00- 
09:00 PM 


Acto di entiero lo tuma lugar Diamars 6 july 2024 
di 2or pa 4or na Misa Santa Anna na Noord for 
di 2or e restonan mortal lo ta reposa den Misa 
Santa Ana y despues lo hiba nos defunto stima 
na su ultimo lugar di sosiego na santana catolico 
na Noord. 


Nos disculpa si den momento di tristesa nos por 
a lubida di menciona algun familiar of Amistad. 


Nos ta lamenta cu despues di entiero nos no lo 
por ricibi bishita di Condolencia na cas. 


41 
Diahuebs, 1 Augustus 2024 
OBITUARIO 
AWEMainta 


“Señor ta mi wardador, mi’n tin falta di nada. 


Den cunucu di yerba berde e ta ponemi sosega. 


E ta hibami na awa trankil, pa mi bolbe haña 


forsa”. - Salmo: 23 


Cu dolor na nos curason, nos ta anuncio 


fayecimento di nos ser stima: 


Sue-Laine Mary-Anne 


Luciënne Tromp-Henriquez 


cariñosamente yama “Sully” 


*09-05-1996 - †20-07-2024 


Acto di entiero lo wordo anuncia despues 


Tur cos aki na mundo tin su ora y su tempo, 
Ora pa nace y ora pa muri, ora pa yora y ora 
pa hari, Ora pa keda keto y ora pa papia, ora 
pa stima y ora pa odia, Ora pa guerra y ora pa 


paz”. - Predicador 3:1-2-4-7-8 


A fayece cristianamente: 


Sra. Vigdys 


L. Farro-Janga 


cariñosamente yama “ Vidi of Lucy” 


*16-04-1949 - †27-07-2024 


Acto di entiero lo wordo anuncia despues 


The Lord is my shepherd; I shall not want. 


He maketh me to lie down in green pastures: he 


leadeth me beside the still waters. 


He restoreth my soul: he leadeth me in the paths 


of righteousness for his name’s sake. 


Yea, though I walk through the valley of the 


shadow of death, I will fear no evil: for thou art 
with me; thy rod and thy staff they comfort me. 


With deep sympathy we announce the passing 


away of: 


Marie Roselaine 


Demervil 


Date and place of the funeral will be 


announced later. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Nos ta anuncia fayecimento di: 


Nouel Quandus 


*17-08-1937 - †30-07-2024 


Acto di entiero lo wordo anuncia despues. 


RECIENTEMENTE Minister Plenipotenciario mr. Ady Thijsen a ricibi bishita di Lise Gregoire-van 
Haaren, cu pronto lo asumi e funcion di Representante Permanente (embahadora) pa Hulanda 
ana Nacionnan Uni na New York. 


Señora Gregoire-van Haaren, na e momento aki ta directora “Directie Integratie Europa (DIE)” 
na Ministerio pa Asuntonan Exterior. Prome cu e funcion aki señora Gregoire-van Haaren di 2016 


Embahadora di Hulanda na Nacionnan Uni a bishita Minister Thijsen 


pa 2019 tabata Representante Permanente 
suplente pa Hulanda na Nacionnan Uni, cu 
tambe ta inclui e periodo cu Hulanda tabata 
miembro di e Consehero di Siguridad di 
Nacionnan Uni. 
Despues di su estudionan na Universidad di 
Radboud na Nijmegen y na e Ecole Nationale 
d’ Administration na Paris y Straatsburg, 
Gregoire-van Haaren a ocupa diferente 
funcionnan diplomatico na Bruselas y Paris. 


Durante di e bishita di cortesia ameno, Minister 
Thijsen a informa señora Gregoire-van Haaren 
riba e ultimo desaroyonan na Aruba y a desea 
señora Gregoire-van Haaren tur clase di exito 
den su funcion nobo na Nacionnan Uni na New 
York. Na e ocacion aki Minister Thijsen a haci 
entrega di e relato anual 2023 di Gabinete di 
Aruba na señora Gregoire-van Haaren. 


Potret cortesia: Arubahuis 


